(AP) - Un gran hurado na Manhattan a acusa Donald 
Trump, segun fiscal y abogadonan di defensa a bisa 
ayera, haciendo e e prome ex-presidente Mericano 
pa enfrenta un cargo criminal y sacudiendo su 
campaña pa retoma Cas Blanco otro aña. E cargonan 
tabata seya te ayera, pero e investigacion tabata centra 
riba pagonan haci durante campaña presidencial na 
2016 pa silencia acusacion di un encuentro sexual 
pafo di su matrimonio. No a bisa si tin intencion pa 
busca castigo di prison den caso di un condena, un 
desaroyo cu no lo preveni Trump di busca of gana e 
presidencia. 

Cu obhetivo di recauda fondo pa varios instancia 
Studiantenan di Universidad di Aruba a anuncia diferente evento 
pa luna di april 


Ayera mainta, studiantenan di e Facul- 
tad di Hospitalidad y Turismo di Uni- 
versidad di Aruba a presenta diferente 
proyecto cu lo tuma luga den luna di 
april mirando cu ta e “Global Volunteer 
Month”. 


Jo-Anne Croes, docente di universidad, a 
splica cu e proyectonan aki ta forma parti di 
su lesnan di Event Management. E les aki no 
ta solamente pa studiantenan haya mas con- 
ocemento y habilidad, hermentnan cu nan 
mester pa organisa un evento, sino tambe “pa 
educa nan curason”. 


“Hopi di nos studiante aunke a yega na nivel 
universitario, nan no a contribui ainda, nan 
no a fungi como boluntario. Y bo ta bisa como 
lidernan di industria di Aruba, nan mester tin 
un compromiso cu e comunidad, duna back 
na comunidad. Pasobra nan tin e privilegio di 
atende un universidad, pero e ora ey ta bon 
pa nan como futuro lidernan nan por tambe 
compronde kico nan trahadonan ta pasando 
aden, nan ta crea empatia y bo ta educa no 
solamente e mente sino tambe e curason di 
studiantenan cu mañan lo ta nos lidernan den 
industria aki.” Croes a sigura. 
Nuebe studiante a trece dilanti nan proyecto 
cu ta bay realisa den henter luna di april pa 
asina nan por yuda diferente fundacion re- 
cauda fondo pa sigui duna back na comuni- 
dad. 
Global Volunteer Month ta un oportunidad 
unda compania- y organisacionnan sin fin di 
lucro ta inspira e personanan pa tuma accion 


di haci bon pa nan comunidad y crea un ca- 
minda di compromiso continuo. 


Segun Points of Ligths Engage un organi- 
sacion global cu ta inspira, ekipa y mobilisa 
miyones di hende pa tuma medida pa cambia 
e mundo, tambe ta e centro digital di opor- 
tunidadnan di boluntarismo virtual y presen- 
cial mas grandi na nivel internacional, den un 
reciente studio cu nan a haci nan a sigura cu 
73% di hende ta kere cu awor mas cu nunca 
boluntarismo ta hopi importante. 
“P’esey ta importante pa duna balor na un bo- 
luntario no solamente den deporte, instanci- 
anan di hubentud of di bestia, sino cu e trabao 
di e boluntario mes ta wordo reconoci den e 
luna aki, cu ta cuminsa 1 di april y ultimo 
evento di studiantenan ta 30 di april,” Croes 
a comenta. 
Pa e motibo aki, Xyanthe Lacle a bisa cu su 
grupo ta organisando un evento pa Funda- 
cion Ban Uni Man pa Cria Nos Muchanan, 


cu tin e nomber di “Ban Uni 
Man Family Night & Raffle 
Event.” E evento ta pa recau- 
da fondo pa e fundacion aki, 
cu ta yuda rond di 800 mucha 
na 50 diferente scol na Aruba. 
Nan ta dedica pa traha desa- 
yuno pa muchanan di peu- 
terschool, kleuterschool, ba- 
sischool y tambe na algun cu 
ta keda na traimerdia. 


E evento aki ta bay tuma luga 
awe 31 di maart na Centro di 
Bario di Noord for di 6pm te 
cu 10pm, unda lo tin snacks, 
co’i bebe, entretenimento en 
bibo cu Melodia, Level Up 
Brassband y ademas ta bay 
bende rifa. 
Winson Geerman ta en- 
carga di realisa un evento pa 
Aruba Donkey Sanctuary, di 
nomber “Sensational & Sat- 
urday.” E evento ta bay tuma 
luga mañan diasabra for di 
11am te cu 3pm na unda na 
Centro di Bario Playa Pabao. 
Nan lo recauda fondo, ta bay 
tin diferente actividad pa mu- 
cha y tambe pa hende adulto, 
ademas di door prizes. 


Sharel Croes den represen- 
tacion di Best Friends Foun- 
dation a anuncia cu e funda- 
cion aki a wordo funda na 
2021 pa yuda muchanan cu 
tin rare diseases. Nan evento 
ta un “Pet Friendly Fun & 
Walk Run” cu ta bay ta e dia 2 
di april for di 4pm te 7pm na 
Shaba y Frans Figaroa. Aki- 
nan e hendenan ta bay cana 
5 kilometer cu nan mascota, 
amigo of famia, unda tin po- 
sibilidad pa gana hopi pre- 
mio. 


Michelle Sabajo ken ta repre- 
senta e grupo di Nine Lives 
Aruba Foundation a expresa 
nan evento denomina “Paint 
& Sip” y ta bay tuma luga na 
Universidad di Aruba mes e 
dia 8 di april, den dos orario 
10am te cu 1pm y 4pm te 
7pm; ademas nan ta bendi- 
endo un rifa, unda tin opor- 
tunidad di gana hopi premio, 
por ehemplo weekend stay na 
diferente hotel di Aruba, tour 
cu diferente compania, ma- 
sashi, breakfast, entre otro. 


“Nos ta haciendo e evento 
aki pa recauda fondo, pero 
tambe pa trece conscientisa- 
cion na nos fundacion. Nine 
Lives tin e mision di elimina 
abuso y sobrepoblacion di 
bestia. Na e momentonan aki 
nan tin un debe 16.000 flo- 
rin na veterinario cu nos kier 


yuda nan pa pag’e mediante 
e recaudacion aki,” Sabajo a 
bisa. 
Riteshka Chandiramani hun- 
to cu otro colega ta organ- 
isando un otro fundraising pa 
Fundacion Respeta Mi yama 
“Egg Hunt 4 The Kids.” E 
fundacion aki ta para contra 
tur tipo di abuso di mucha y 
cu esaki nan ta purba di con- 
scientisa comunidad pa pre- 
veni tur forma di abuso. Nan 
evento ta dia 9 di april (dia- 
domingo di Pascua) for di 
3pm te cu 5pm na Parke Cu- 
rason na Jaburibari, e prijs di 
participacion ta inclui un co’i 
come y bebe, cu e participa- 
cion tambe tin oportunidad 
di gana diferente premio. 


Chantelle Lacle, ken ta repre- 
senta Koningin Wilhelmina 
Kankerfonds, a bisa cu nan 
ta organisando un recauda- 
cion di fondo cu un torneo 
di bowling y bendemento 
di rifa yama “Playing for the 
Lavender Cause” diasabra 15 
di april na Centro di Bario 
Dakota for di 4pm te cu 8pm. 
Lacle a invita muchanan en- 
tre 6 pa 10 aña pa hunga bay 
bowling di un manera cre- 
ativo. Cu e ticket di rifa por 
gana diferente premio, como 
weekend stay. 


Maria Mendoza y su grupo 
ta organisando un fiesta di 
nomber “Redemption” na 
un club nocturno e dia 15 di 
april for di 11pm te cu 4am 
pa asina ey yuda e fundacion 
CrijojoTrappers. 


Angelica Castro conhunta- 
mente cu su grupo ta organ- 
isando “Furry Friends Fund- 
raising” pa SGT Pepper’s, un 
rifa cu cual ta duna e opor- 
tunidad tambe pa gana dife- 
rente premio como dinner na 
restaurant of un tour pa wak 
sunset. 


Kevin Valderrama ta organ- 
isando un evento pa Funda- 
cion Autismo Aruba “Relay 
for Inclusion” e cual ta bay 
tuma luga dia 30 di april for 
di 8am te cu 2pm, un carera 
unda personanan por crea un 
grupo di 5 pa participa den 
esaki, e actividad aki ta wordo 
acompaña di IBiSA. 


Pa participa den algun di 
eventonan aki, por busca riba 
red social Facebook e nomber 
di cada evento pa asina por 
haya mas informacion. 

Gobierno di Aruba ta firma onderlinge regeling otro siman 


Durante conferencia di prensa 
ayera mainta, Prome Minister 
Evelyn Wever-Croes, a anuncia 
cu e detayenan di e onderlinge 
regeling, cu ta bay reemplasa e 
Ley di COHO, a keda finalisa y ta 
bay firma esaki na Hulanda otro 
siman. 


Prome Minister a remarca cu a yega 
na un acuerdo cu Hulanda riba loke 
ta e onderlinge regeling y COHO de- 
finitivamente no ta riba mesa mas. 


El a recorda cu na comienso di pan- 
demia di COVID-19, e mercado in- 
ternacional na unda Aruba por a pres- 
ta placa a cera pa Aruba y pa por a yega 
na e fondonan necesario pa mantene 
e pais, Gobierno di Aruba mester a 
bati na porta di Hulanda. 


Hulanda a indica cu nan ta dispues- 
to pa presta e placa aki, pero a pone 
condicion y segun Prome Minister 
a enfatisa, no a keda Aruba otro na 
e momento ey y a acepta e condi- 
cionnan aki di Hulanda. Dos condi- 
cion tabata e Ley di COHO y e Ley 
di Raft. E Ley di COHO a dirigi e 
relacion entre Hulanda y Aruba pa 
loke ta e reformanan di recupera- 
cion di Aruba. Y e Ley di Raft a dirigi 
e supervision financiero na unda cu 
Hulanda tabata kier a haya mas con- 
trol mirando cuanto placa Hulanda a 
presta Aruba. 


“Gobierno di Aruba, na e momento 


dificil aki pa nos pais, a bay di acuerdo 
y total a haya 916 miyon florin presta 
di Hulanda durante di e pandemia. 
A base di esaki, Hulanda a pidi cu pa 
medio di un Rijkswet, yega na un are- 
glo di Reino y con Aruba lo sali mas 
fuerte y resiliente despues di e pan- 
demia,” e mandatario a señala. 


Prome Minister a subraya cu pa Aru- 
ba, e contenido di e reformanan no 
tabata un problema mirando cu Aru- 
ba mes a indica caba cual ta e areanan 
cu lo mester traha riba dje. 


Akinan ta na unda cu e tema di 
COHO a bin na mesa. Manera ta 
conoci COHO lo tabata e organo 
cu lo mester a bin y cu lo mester a 
consisti di tres persona pa tuma deci- 
sion den ki area lo bay implementa e 
reformanan na Aruba. E tres persona 
aki no lo mester a responsabilisa nan 
mes ni na Gobierno di Aruba ni na 
Gobierno di Hulanda. 


Prome Minister a remarca cu nan 
tabatin problema cu e manera con a 
hinca esaki den otro, pasobra pa go- 
bierno e no tabata un opcion pa pasa 
decisionnan asina importante den 
man di tres persona cu Gobierno di 
Aruba mes no por apunta y no lo tin 
influencia riba nan. “E tresnan aki lo 
no ta duna responsabildad na ningun 
otro hende. A base di esaki, nos a pre- 
senta un otro alternativa”. 


Na juni aña pasa, e Prome Minister- 


nan di Aruba, Corsou y Sint Maarten 
a reuni cu Secretario di Estado, Alex- 
andra van Huffelen na unda a nego- 
cia, y Aruba a presenta, un otro alter- 
nativa cu lo bin na luga di e Ley di 
COHO, esta e onderlinge regeling. 


Na januari di e aña aki a tuma e luga 
e reunion di e 4 pais di Reino na Sint 
Maarten, na unda cu e cuater pais a 
tuma e decision cu e alternativa cu a 
presenta ta bira e alternativa final cu 
ta bay reemplasa e Ley di COHO. 
Segun Prome Minister a splica, e 
onderlinge regeling ta un sistema na 
unda Gobierno di Aruba y Prome 
Minister cu ta encarga cu e refor- 
manan, ta responsabilisa su mes na 
Parlamento, e Minister di BZK na 
Hulanda ta responsabilisa su mes 
na su Parlamento. Cada ken ta traha 
hunto cu un ekipo cu ta encarga cu e 
ehecucion di e landspakketnan y re- 
formanan y ta traha hunto pa yega na 
palabracionnan. 


Onderlinge regeling, un 'areglo mu- 
tuo', ta un forma di cooperacion de- 
scribi den articulo 38 di Statuut di 
Reino banda di e opcion di un ley 
di Reino, di consenso, cu ta loke 
COHO mester a bira. Pues ta scoge e 
otro variante di cooperacion, cu no ta 
full boluntario pasobra e base ta for- 
ma pa e acuerdo encuanto e debe di 
915 miyon florin pa cual mester yega 
na un acuerdo e aña aki. No lo tin un 
ley, pero igualmente compromiso se- 
rio cu e menasa di exigi pago si no ta 


cumpli cu acuerdo. 


Durante e conferencia, Prome Min- 
ister no a bay den detaye di kico e 
onderlinge regeling aki ta encera y se- 
gun el a indica, despues cu firma esaki 
lo informa cual ta e acuerdonan na 
cual a yega den e onderlinge regeling. 


Pa loke ta e otro ley di Reino cu ta 
riba mesa pa Aruba, Rijkswet Finan- 
cieel Toezicht, Raft, Prome Minister 
a remarca cu otro siman tambe nan ta 
bay trata esaki. El a indica cu Hulanda 
ta sigui insisti cu esaki ta importante 
pa nan, pero Parlamento di Aruba di 
su banda a indica cu nan no ta sos- 
tene e Ley di Raft y esaki Aruba ta den 
negociacion ainda. 


Minister di Finanzas, Xiomara Mad- 
uro tambe lo biaha pa Hulanda hunto 
cu e profesionalnan pa e negocia- 
cionnan aki pa por culmina esakinan 
mas pronto cu ta posibel. 


Segun Prome Minister a expresa, Raft 
no ta para riba su mes, e ta combina 
cu e discusionnan riba e repago di e 
debe di 916 miyon florin cu Aruba tin 
cu Hulanda, cu ta caduca e aña aki na 
october. 


“Mirando cu nos no tin e suma aki, 
nos lo mester yega na un areglo di 
pago cu Hulanda riba esey y basa riba 
esaki e reunionnan ta tuma luga. Nos 
lo mantene comunidad informa riba 
esaki”, el a indica. 

Coreccion 


Diaranson 
ultimo 
den 
nos edicion di Bon Dia 
Aruba a sali un articulo 
tocante Departamento di 
Integracion, Maneho, Ad- 
mision y Stranheria (DI- 
MAS), cu tabatin un par 


di fout di tipeo y ta im- 
portante pa aclaria cierto 
informacion. 


Tin diferente compania den 
sector comercial cu tin e 
necesidad di haya empleado, 


manera PR di DIMAS, Mar- 
ilyn Wout a bisa den un con- 
ferencia di prensa diamars 
ultimo. El a sigura cu com- 
panianan di sector Horeca 
cu no a ricibi e curso di “On- 
boarding Session’ ainda por 


inscribi via e formulario cu 
ta disponibel via e facebook 
page di DIMAS, caminda 
e siguiente training ta bay 
cuminsa na april. 


E training aki ta encera kico 
e maneho nobo di permiso 
ta implica, kico ta e permiso 
cu personanan por aplica p’e, 
documentonan y tambe con 
por traha cu e portal. “E por- 
tal tin diferente beneficionan 
tanto pa e persona di recurso 
humano cu ta introduci e 
permiso como tambe pa e 
cliente cu ta esun cu ta e tit- 
ular di e permiso aki.” Wout 
a bisa. 


E tempo cu nan tin pa pro- 
cesa cada permiso ta entre 6 
pa 10 siman, pero si ta haci e 
peticion usando e portal esey 
ta nifica cu e permiso por 


bay mas lihe, manera Wout a 
afirma. Den futuro, e solici- 
tante di permiso of e com- 
pania lo por paga e permiso 
via e portal di pago mes, pero 
nan ta trahando riba esey, no 
ta na vigor ainda. 


Tambe den e peticionnan 
cu nan tin den proceso nan 
ta depende di otro instanci- 
anan como Departamento di 
Impuesto, cu a wordo men- 
ciona caba, pa asina wak si e 
persona ta cumpli cu e inko- 
mensnorm. Ta check si e ga- 
rante tin por lo menos 2.040 
florin pa luna pa e por para 
como garante pa un peticion 
di permiso di reunificacion 
familiar; si ta trata di busca 
un personal domestico, e so- 
licitante mester prueba cu e 
tin 50.000 florin pa aña. 


Prome Minister: 
“Importa di otro caminda di Merca por baha costo di bida” 


Ayera mainta Prome Min- 
ister, Evelyn Wever-Croes 
a tene un conferencia di 
prensa na unda el a elab- 
ora ariba e topiconan mas 
recien, entre otro e Con- 
ferencia di Awa 2023 y e 
firma di MoU cu Jaxport. 


Prome Minister a remarca cu 
durante e conferencia di awa 
a para keto riba e importancia 
di lama como pilar economi- 
co pa Aruba. El a indica cu a 
tuma nota cu tin pais cu no 
ta tuma esaki na serio y con- 
secuentemente ta mira hopi 
contaminacion den awa cu 
no ta wordo ocasiona na Aru- 
ba, pero ta yega e beachnan di 
Aruba si. 


El a splica tambe cu ta recon- 
oce cu tin trabao pa haci ainda 
na Aruba pa loke ta situacion 
di awa y un di e retonan mas 
grandi cu Aruba ta enfrenta 
ta cu e planta di purificacion 
di awa sushi, Rioolwater- 
zuiveringsinstallatie (RWZI). 
Segun el indica, Minister 
Glenbert Croes y Minister 
Ursell Arends ta atendiendo 
cu privatisacion di e planta di 
RWZI pa asina por pone mas 
inversion y mihor atencion 
na dje. 


Un otro reto cu a wordo treci 
dilanti durante e conferencia 
ta e falta di maneho pa cap- 
tura awa di yobida, cual actu- 
almente no ta tuma luga opti- 
malmente. Prime Minister a 
splica cu actualmente Minis- 
ter Ursell Arends ta trahando 


riba dje. 


El a recorda cu antes tabatin 
e maneho cu damnan ta cap- 
tura e awa y tur hende por a 
haci uso di dje, pero cu lam- 
entablemente e calidad di 
awa no ta mesun cos mas, tin 
hopi polucion, contamina- 
cion y sushi den e awa di dam 
y aworaki tin trabao grandi pa 
haci pa e limpiesa di esakinan. 


El a remarca, sin bay den 
detayes, cu ta importante pa 
captura e awa pa por usa esaki 
pa agricultura y a indica cu 
Minister Ursell Arends mes 
mester elabora riba su plan- 
nan pa esaki. 


Pa loke ta e firma di MoU 
cu Jaxport, Prome Minister a 
splica cu APA tin algun tem- 
po caba ta den combersacion 
pa yega na un convenio pa 
Jaxport yuda APA optimalisa 
su operacionnan. El a agrega 
cu lo sigui explora pa habri 
mas ruta di cargo y crucero pa 
Aruba y negociacionnan ey ta 
den man di Minister Dangui 
Oduber. 


“Si nos por logra importa di 
otro camindanan di Merca 
na prijsnan mas competitivo, 
esey por baha costo di bida 
aki na Aruba. Pasobra awor- 
aki nos ta importa tur cos for 
di un puerto so cu un liña 
di barco so. Si tin mas opor- 


tunidad y mas escogencia, 
esey por yega na baha costo 
di bida. Esey ta nos meta,” el 
a bisa. 


Prome Minister a sigui splica 
cu apart di esey, kier a acorda 
hunto cu Eagle LNG, cu Jax- 
port y Eagle LNG ta bay yuda 
APA pa percura cu APA mes 
por suministra e servicio di 
LNG pa cruceronan ora nan 
bin Aruba. 


Relaciona na esaki, anterior- 
mente Bon Dia Aruba a pun- 
tra Prome Minister si esaki 
ta envolve San Nicolas, mi- 
rando cu no a yega di men- 
ciona LNG na Playa, locual 
lo implica un tubo te na Playa 


of si crucero cu ta bay mara 
na San Nicolas so por tuma 
LNG eynan. 


El a splica den su contesta cu 
manera ta conoci caba, Eagle 
LNG ta trahando riba un 
bunkerstation na San Nico- 
las. El a aclaria cu no ta bay 
bin un tubo di LNG pa Playa, 
pero APA awor a pidi un sorto 
di tank station na e waf cru- 
cero (manera na varios otro 
pais ta e caso caba) pa nan por 
brinda e servicio di LNG na 
cruceronan. Hopi crucero 
ya caba a bay over na LNG y 
p’esey e interes di APA den 
e tank station y pues ya caba 
APA ta hibando e combersa- 
cionnan ey. 

Proyecto hidrogeno na Mallorca: 13 MW, 200 ton H2 
Proyecto na Aruba: na 65 MW, mil ton H2, too good to be true? 


Segun declaracion di ministro en- 
carga cu asunto di energia, Glen- 
bert Croes, durante su bishita na 
Spaña a haya orientacion encuanto 
e proyecto di hidrogeno na Mal- 
lorca. Segun e mandatario riba su 
pagina di Facebook, Aruba lo por 
bay realiza un proyecto parecido cu 
lo abarca un produccion di energia 
electrico necesario di cinco biaha 
esun cu ta desaroyando na Mallorca. 


Redaccion di Bon Dia Aruba a averigua 
un que otro riba e website di e proyecto 
(Power to Green Hydrogen Mallorca) 
unda ta duna e informacion basico di e 
proyecto. Ta trata di un proyecto piloto 
cu e grupo internacional Acciona ta con- 
duciendo, den un alianza cu empresa 
Enagas (Spaña) y otro compania, pa pro- 
duci hidrogeno den un planta di electro- 
lisis, a base di energia procedente di dos 
parque solar. E empresa ACCIONA ta 
un grupo global cu ta desaroya y maneha 
proyecto di infrastructura sostenible, 
specialmente riba tereno di energia 
renovable, di diseño te na operacion y 
mantenimento, segun nan website. E 
consorcio tin un presencia den mas di 
40 pais y un turnover di €11,195 biyon 


na 2022, segun nan propio informacion. 


Intencion ta pa usa e hidrogeno den 
varios aplicacion na e isla. Entre otro lo 
bin un stacion di servicio pa hidrogeno 
na e isla, y ta contempla e uso di hi- 
drogeno den transporte publico (bus) y 
pa e flota di rental car. Tambe uso di hi- 
drogeno den calefaccion y energia elec- 
trico pa edificio publico y comercial y 
den operacion di ferry y otro aplicacion 
portuario. Ademas, parti di e hidrogeno 
lo ser mezcla cu gas natural y inyecta 
den e red di distribucion di gas di e isla, 
loke tambe lo reduci emision di CO2 
den e uso di gas. 


E dos parquenan solar ubica den e mu- 
nicipionan Lloseta y Petra, lo tin un 
capacidad di 6.9 y 6.5 MW respectiva- 
mente. Nan lo produci suficiente en- 
ergia electrico renovable pa e planta di 
hidrogeno ‘berde’ cu lo genera y distri- 
bui mas di 200 ton di hidrogeno pa aña, 
segun e website. 
Proyecto na Aruba 
Segun declaracion di ministro encar- 
ga cu asunto di energia, e proyecto na 
Aruba lo abarca un produccion di sigur 


cinco biaha e produccion di energia 
na Mallorca. Manera menciona, e par- 
quenan contempla na Mallorca lo pro- 
duci por lo menos 13,4 MW conhunta- 
mente. Cinco vez e nivel aki ta implica 
por lo menos 65 MW di coriente. Pa por 
compara: Aruba tin un produccion con- 
tinuo di alrededor di 110 MW. E parque 
di molina di biento na Vader Piet tin un 
contribucion actual di 24 MW y e par- 
quenan solar di aeropuerto y na refineria 
conhuntamente tin un capacidad di al- 
rededor di 9 MW. Sin embargo, segun 
e propio informacion di WEB Aruba 
NV durante 2022 e parti di energia solar 
a contribui menos di un porciento di e 
total di mas di e 110 MW di produccion 
average; cu otro palabra: ambos proyec- 
to ta para... 


Pa yega na un produccion di energia 
renovable pa e proyecto di hidrogeno ta 
necesario anto produci mas di dos biaha 
e capacidad di e parque di molina na Va- 
der Piet, o alrededor di siete (7) biaha e 
capacidad di e parquenan solar na aero- 
puerto y na tereno di refineria. Esaki lo 
por produci cerca di mil ton di H2 pa 
aña, tumando como punto di salida e 
200 ton proyecta na Mallorca. Esaki riba 
su mes ta yama pregunta. Den un anali- 
sis reciente (24 di maart 202) Bon Dia 
Aruba a publica tocante un proyecto di 
hidrogeno na Colombia, cu ta proyec- 
ta produccion di algo mas di 1500 kilo 
di hidrogeno pa aña den e fase inicial 
mientras cu despues ta proyecta un pro- 
duccion di 15 ton di hidrogeno pa aña. 
Mil ton pa aña ta parce por lo menos 
bastante optimista pa un proyecto na 
Aruba. 


Na e momento aki no ta conoci ainda 
kico ta e aplicacionnan contempla na 
Aruba. Manera e proyecto na Mallorca 
ta indica, por usa hidrogeno pa mez- 
cla cu gas natural pa e aplicacion cu gas 
natural lo bay tin, esta den uso na WEB 
Aruba NV. Tambe por aplica hidrogeno 
como backup pa produci coriente. Sin 
embargo, lo mester spera reaccion di ex- 
pertonan si esey ta factible y recomend- 
able. 

Minister Endy Croes: A firma un MoU cu Valencia College na Orlando, Florida 
Studiantenan di Aruba lo haya descuento adicional pa nan estudio 


Recientemente, Minister 
di Enseñansa y Deporte 
Sr. Endy Croes hunto cu 
Minister Plenipotenciario 
Sra. Joselin Croes staciona 
na Washington, Consul 
General Ruth Emmerink 
y Vice Consul General di 
Reino Hulandes Sr. Luuk 
Nijman ambos staciona 
na Miami a realisa un bi- 
ahe di trabou na Orlando, 
Florida. Durante e biahe 
aki, a bishita Valencia Col- 
lege y a logra firma un tre- 
mendo Memoramdum of 
Understanding (MoU) cu 
ta beneficia nos studian- 
tenan di Aruba. 


Valencia College ta hopi 
popular, mirando cu e tarifa 
di college ta mas economico 
den comparacion cu otro 
college publico na Central 
Florida. Valencia College ta 
completamente acredita pa 
Southern Association of Col- 
leges and Schools y na aña 
2011 el a keda nombra door 
di Aspen Institute como e 
miho college comunitario di 
e pais. 


Den comparacion cu univer- 
sidad publico di Florida, e 
nivel di enseñansa di Valencia 
College ta igual, pero e tarifa 
di college ta 40 porciento me- 
nos, e klasnan ta mas chikito 
y tin mas recurso di apoyo. 
Valencia College ta conta cu 


un total di 140 estudio, cer- 
tificado y training acelera 
disponibel. Fuera di esaki, 
Valencia College tin un com- 
promiso cu University of 
Central Florida (UCF), cual 
ta encera cu e studiantenan 
cu gradua di Valencia college 
por drenta inmediatamente 
UCF. Universidadnan na 
Florida ta ofrece un diversi- 
dad amplio di estudio y ta un 
estado hopi cerca di Aruba, 
cu buelo di entre dos pa tres 
ora. Esaki ta haci cu nos yi- 
unan di tera por bay studia 
hopi mas cerca di cas. 


A logra firma un MoU cu 
Valencia College, unda cu 
e studiantenan di Aruba lo 
haya un descuento adicional 
pa nan estudio. Estudio na 
Merca ta hopi costoso, pero 
si nos logra acuerdonan unda 


cu nos studiantenan por paga 
“in-state tuition” of por apli- 
ca pa e LAC Scholarship ta 
hacie accesibel pa nan eherce 
un estudio ayanan. Actual- 
mente, tin un cantidad di 20 
studiante Arubiano cu ta stu- 
diando na Valencia College. 
A logra papia cu 5 studiante 
di Aruba y tur a expresa hopi 
positivo di e college y di e do- 
centenan. 
E studiantenan a expresa cu e 
docentenan di Valencia Col- 
lege ta hopi atento y e siste- 
ma di enseñansa cu nan tin 
ta yuda e studiantenan yega 
na unda nan mester yega. 
Tambe, nan a recomenda na 
e studiantenan di Aruba cu ta 
desea di continua nan estudio 
na Valencia College pa busca 
informacion di e scol pa sa 
kico e ta encera. E acuerdo cu 
a logra haci cu Valencia Col- 


lege ta reduccion ariba “col- 
legegeld” di 1000 dollar pa 
aña. Desde augutus 2023, e 
studiantenan di Aruba por 
bin na remarke pa e esaki, 
pero ainda no ta concretisa 
cuanto studiante por bin na 
remarke. 


Sra. Talia Papovski, Senior 
Director 
di 
International 
Student Services di Valencia 
College a indica cu a firma un 
MoU cu Minister di Ense- 
ñansa y Deporte di Aruba pa 
promove enseñansa na Merca 
y encurasha e studiantenan di 
Aruba pa studia na Valencia 
College na Orlando, Florida. 
Tambe, Sra. Papovski a ex- 
presa cu actualmente nan tin 
diferente studiante di Aruba 
aya y ta spera di por ricibi 
mas studiante di Aruba den 
futuro. Sra. Papovski a de- 


nota cu nan ta hopi emociona 
pa promove Valencia College 
y crea mas colaboracion in- 
ternacional cu Ministerio di 
Enseñansa. 


Pa finalisa, Minister Endy 
Croes ta indica cu ta conten- 
to di por brinda nos studian- 
tenan oportunidad di haya un 
otro sistema di enseñansa den 
comparacion cu enseñansa di 
Hulanda. Por mira atras riba 
un tremendo biahe di trabou 
cu resultadonan y logro posi- 
tivo banda di algun simiña cu 
a wordo planta, cual durante 
e aña aki lo duna mas resulta- 
do positivo. Danki sigur na e 
gran labor di Minister Pleni- 
potenciario Joselin Croes y 
Consulnan di Hulanda Ruth 
Emmerink y Luuk Nijman. 
Hunto nos ta logra. Pabien 
Aruba. 


Minister Geoffrey Wever lo presenta na Parlamento 30 di Maart: 
Modelo economico nobo pa kick-start sostenibilidad na Aruba 


Aruba, manera hopi otro 
isla chikito, ta enfrenta un 
set di reto interrelaciona 
cu ta pone su economia, 
su pueblo, y su medio am- 
biente na peliger. Esaki ta 
inclui reduccion di crece- 
mento economico, reduc- 
cion di poder di compra, 
destruccion di naturalesa, 
shock di inflacion, restric- 
cion di espacio. 
Pa enfrenta e retonan aki, 


tin un urgencia pa adopta un 
modelo economico nobo cu 
ta inclusivo y sostenibel. Riba 
diahuebs 30 di maart Minis- 
ter di Asuntonan Economico, 
Geoffrey Wever, lo ta den 
parlamento pa un Openbare 
Bijeenkomst pa asina sigui 
fortifica puntonan di accion 
pa ser implementa entre 2023 
- 2025. 
Aunke e economia di nos 
isla a crece nominal e ultimo 


decadanan – e mesun nivel di 
crecemento no a ser sinti pa e 
ciudadano comun, esta crece- 
mento economico real. Un 
continuacion di crecemento 
manera e ultimo añanan 
no lo converti den e mesun 
crecemento economico real 
pa e ciudadando general. 
Na mes momento, nos isla ta 
enfrentando un reto medio- 
ambiental cu ta pone nos re- 
cursonan natural y biodivers- 


idad na peliger. Destruccion, 
contaminacion, y mal-uzo 
di naturalesa tin un impacto 
significante riba e ecosistema 
fragil di nos isla. 
Inflacion mundial tambe ta 
sigui aumenta, y esaki ta trece 
cune un aumento di prijs pa 
producto y servicio, cu ta re- 
duci poder di compra di nos 
localnan. Nos dependencia 
tin un impacto significante 
riba economia di e isla, e con- 
sumidor su poder di compra, 
y e rendabilidad di compani- 


anan. 
Como pais nos mester en- 
fatisa riba e transicion. Un 
modelo economico nobo pa 
diversifica economia, reduci 
dependencia, y promove de- 
saroyo di industrianan nobo. 
Cu e plan di accion 2023- 
2025 lo cuminsa implementa 
proyectonan inmediatamente 
pa kick-start e transicion sos- 
tenibel, y brinda solucionnan 
duradero mas pronto posibel 
pa e varios retonan cu Aruba 
tin y lo enfrenta. 

Conseheronan di WHO ta considera cu mester añadi remedi pa 
obesidad den Lista di Medicina Esencial 


(CNN)—Conseheronan 
pa e Organisacion Mun- 
dial pa Salud (WHO) ta 
bay considera otro luna 
si mester añadi ligraglu- 
tide—un ingrediente acti- 
vo den cierto medicacion 
pa diabetes y obesidad— 
den su lista di medicacion 
esencial. 


E lista aki, cual ta wordo eval- 
ua cada pasa dos aña, ta inclui 
medicacion “cu ta satisfecha 
e prioridad pa necesidad di 
salud di e populacion,” se- 
gun WHO. “E meta ta pa 
tin nan disponibel dentro di 
e contexto di sistemanan di 
salud na cada momento, den 
cantidad adecua den e for- 
manan di dosis apropia, di 
calidad sigura y na un prijs cu 
tur hende por paga.” 


E lista ta “un guia pa e desa- 
royo y evaluacion di listanan 
di medicacion esencial nacio- 
nal y institucional pa aporta 
e obtencion y deposito di 
medicina den sector publico, 
programanan pa reembolso 
di medicacion, donacion di 
medicina y produccion local 
di medicacion.” 


E Comission di Experto pa 
WHO riba e Seleccion y Uso 
di Medicina Esencial ta plania 
pa reuni dia 24 pa 28 di april, 


pa asina discuti coreccion y 
evaluacion pa locual ta encera 
varios medicacion. E peticion 
pa añadi agonista pa receptor 
di GLP-1 a bin for di cuatro 
investigadonan na institu- 
cionnan Mericano, incluyen- 
do Yale University y Brigham 
and Women’s Hospital. 


E droganan ta imita e efec- 
tonan di un hormoon cu ta 
regula e apetito (GLP-1), y 
ta stimula insulina. Esaki ta 
yuda baha sucu y ta retrasa e 
paisahe di cuminda den tripa. 
Liraglutide a wordo desaroya 
pa trata diabetes, pero aproba 
na aña 2014 na Merca como 
un tratamento pa baha peso; 


su primo mas potente, sema- 
glutide, a wordo aproba pa 
diabetes desde 2017 y como 
un tratamento pa obesidad na 
2021. 


Semaglitude a bira hopi con- 
oci, danki na promocionnan 
di celebridadnan y riba red- 
nan social. Ta bende esaki bou 
nomber Ozempic pa diabetes 
y Wegovy pa bahamento di 
peso. Estudionan ta sugeri cu 
semaglutide por yuda hende 
perde un averahe di 10% pa 
15% di nan peso na comien- 
so—mas cu otro medicacion. 
Pero pasobra esaki ta hopi den 
demanda, algun version di e 
medicacion aki ta den deficit 


na Merca desde aña pasa. 


E licencia Mericano riba lira- 
glutide ta bay vence e aña aki, 
y fabricante di droga, Novo 
Nordisk, ta bisa cu version- 
nan generico por ta disponi- 
bel pa juni 2024. 


E compania no tabata envolvi 
den e aplicacion pa WHO, 
segun nan a declara, pero 
“nos ta ricibi e evaluacion di 
WHO cu man habri y nos ta 
emociona pa e decision.” 


“Actualmente, no tin medi- 
cacion inclui den e lista cu 
tin e obhetivo specifico di 
bahamento di peso pa e mo- 


lester global di obesidad,” e 
investigadonan a skirbi den 
nan peticion pa WHO. “Awo 
e lista ta inclui suplemento 
mineral pa defectonan di nu- 
tricion, pero tambe a describi 
cu mayoria di e populacion ta 
biba den “paisnan unda so- 
brepeso y obesidad ta mata 
mas hende cu baho peso.” 


Conseheronan di WHO ta 
bay haci recomendacionnan 
tocante cual droga mester ta 
inclui den e lista pa e aña aki, 
cual ta spera di sali septem- 
ber. 


“E droga aki en particular 
tin un cierto historia, pero 
uso di esaki probablemente 
no tabata largo suficiente pa 
por mira esaki riba e Lista di 
Medicacion Esencial,” segun 
Dr. Francesco Blanco, ken ta 
director di nutricion y segu- 
ridad di cuminda pa WHO 
a declara diaranson. “Tambe 
tin e asunto relata na e costo 
di e tratamento. Na mesun 
momento, WHO ta mirando 
e uso di droga pa reduci peso 
exceso den e contexto di un 
evaluacion sistematico pa li- 
ñanan di guia pa mucha y 
adolescentenan. Pues nos ta 
kere cu e ta ‘un work in prog- 
ress,’ pero nos ta bay wak kico 
e comision di e lista ta bay 
conclui.” 


REINO 
A8 


Diabierna 31 Maart 2023 
Hulanda ta lansa programa di cuminda gratis na scol 
pa famianan di menos recurso 


(NLTimes) - Cuminsando 
dia 29 di maart, scolnan 
primario y secundario na 
Hulanda por inscribi pa 
ricibi cuminda gratis na 
scol pa e studiantenan cu 
tin mester di esaki. 


E gobierno Hulandes a aloca 
100 miyon euro pa e pro- 
grama aki, organisa pa Youth 
Education Fun y Red Cross 
(Cruz Cora). E programa 
a cuminsa na scol primario 
Merlijn na Den Haag riba di- 


aranson. 


Segun Minister Dennis Wi- 
ersma di Educacion Primario 
y Secundario, e cos mas im- 
portante ta pa muchanan por 
haci nan best y logra exito 
sin tin mester di preocupa 
pa e problemanan cu tin na 
cas. “Hulanda ta enfrentando 
desafionan grandi y lo sigui 
experiencia esaki den añanan 
binidero. Pa motibo aki ta es- 
encial pa inverti den nos stu- 
diantenan y pa nos economia 
futuro. Awo cu presupuesta 
di viviendanan ta bao presion 


Migrantenan sin permiso na Corsou 
recientemente por a cumpra seguro di 
salud 
CuraçaoChronicle) - Mi- 
grantenan sin nan papel 
di residencia na Corsou 
awo por cubri nan mes 
contra gastonan medico 
cu dos seguro. 


Esakinan ta Citizens Insur- 
anre y CG United. E po- 
sibilidad a bini danki na e 
organisacion cu ta boga pa 
derechonan humano Hu- 
man Rights Defense Cura- 
çao (HRDC). Durante un 
reunion di informacion spe- 
cialmente organisa, unda in- 


formacion a ser duna tocante 
paketenan di seguro di salud 
disponibel. Mas o menos 60 
persona interesa di diferente 
nacionalidad tabata presente. 


E anochi di informacion ta 
parti di un serie di presen- 


tacion di HRDC. E meta di 
esaki ta pa promove un com- 
prendemento mutuo y pa 
conscientisa e migrantenan 
di nan responsabilidad, como 
residentenan di Corsou, di 
no ta un peso pa e sistema lo- 
cal di cuido di salud. 


Silvania: “No tin incertidumbre tocante 
renobacion di licencia pa wega di placa” 


(CuraçaoChronicle) - No 
tin ningun incertidumbre 
tocante e renobacion di 
licencianan existente den 
e sector di wega di placa 
online. Esaki ta segun 
Minister Javier Silvania di 
Finanzas. 


El a responde na un carta di 
13 oficina di confiansa cu ta 
representa practicamente tur 
compania di wega di placa 
online localisa na Corsou. 
Nan ta bisa cu nan ta preo- 
cupa pa cu e licencianan cu 
lo caduca den poco tempo, 
mientras e legislacion pa re- 
forma e sector aki te ainda no 
a keda adopta. 


Un tormenta den un cup, se- 
gun e minister su respuesta. 
Den e carta di 28 di novem- 
ber den aña 2022, el a bisa cu 
ya caba el a splica cu no tin 
obhecion di parti di Ministe- 
rio di Finanzas pa extende e 
permisonan existente cu un 
aña mas of te introduccion di 
e ley nobo. 


E Ministerio tambe a enfatisa 
cu e cuadro legal actual mes- 
ter keda observa ora di reno- 
ba un licencia di personanan 
cu tin un licencia ‘master.’ 


Ta di remarca cu e cuadro 
legal a determina den 6 de- 
claracion den e aña pasa cu 


e sistema di licencia ‘mas- 
ter’ y ‘sub’ licencia no tin 
base legal y pa motibo aki 
ta posiblemente ilegal. Den 
un declaracion e luna aki, e 
hues a bisa un biaha mas cu e 
personanan cu tin e permiso 
mes a laga e situacion sali for 
di man. “E hecho cu un can- 
tidad di compania cu tin sub- 
licencia cu varios sitio web di 
weganan di placa mundial y 
un gran cantidad di ganashi, 
sin cu nan mes por ta super- 
visa apropiadamente, sin cu 
e pais Corsou ta gana algo di 
esaki, ta mustra dificil pa rec- 
oncilia cu cualkier proposito 
legitimo di e ordenansa na- 
cional actual.” 
Corte a agrega cu Cyberluck, 
como un di e companianan 
cu licencia master mester sa 
caba cu nan, conhuntamente 
cu e varios sub-licencia cu 
nan tin cu no por ser con- 
trola, ta den un posicion deli- 
cado. 


den famianan, e ta keda den 
nos man pa sigura cu studi- 
antenan por enfoca riba scol.” 


Segun e Minister, un cum- 
inda gratis por haci un dife- 
rencia grandi pa varios mu- 
cha. “Cualkier tension of 
preocupacion monetario na 
cas no mester ta presente 
den klas tambe,” el a agrega. 
Un bariga yen tambe ta ni- 
fica mas energia pa enfoca y 
participa den klas. “Esaki ta e 
motibo dicon nos ta yudando 
muchanan cu un cuminda na 
scol na un escala mas grandi 
den lunanan binidero.” 
Scolnan cu ta cualifica por 


inscribi pa e programa. Nan 
por scoge entre provee un 
cuminda na scol pa cual nan 
lo ricibi 9 euro pa mucha pa 
siman. Of nan por opta pa 
un cuminda na cas, den cual 
mayornan ta ricibi un cou- 
pon di 11 euro pa mucha pa 
siman cual nan por usa na su- 
permarket. “E Cruz Cora tin 
tempo trahando cu e tipo di 
cartanan aki mundialmente 
pa añanan largo caba y tin 
bon experiencia cu esaki,” e 
Ministerio a informa. 


Cruz Cora y Youth Educa- 
tion Fund ta traha hunto di 
cerca cu e scolnan pa asina 


sigura cu e cuminda gratis 
no ta bira un peso extra riba 
e docentenan. Nan lo trata 
opcionnan manera tin bolun- 
tarionan permanente, cu por 
ricibi un suma pa e trabao aki 
y crea y distribui e cuminda. 
Tambe e scolnan por opta pa 
un supermarket of servicio di 
catering entrega e cuminda. 


Scolnan ta cualifica pa e pro- 
grama si 30 porciento of mas 
di nan studiante ta di hogar- 
nan di menos recurso. Stu- 
diantenan 
den 
educacion 
special y educacion practico 
tambe ta eligibel pa ricibi e 
cuminda gratis. 

Empleadonan hoben na caha di ‘zelf-scan’ ta sinti insigur 
pa via di clientenan agresivo 


(NLTimes)—Emplead- 
onan jong cu ta traha na e 
caha di zelf-scan den su- 
permercadonan Hulandes 
sa sinti insigur na trabou, 
NOS a reporta despues cu 
a encuesta miles di nan. 
Nan a reporta cu clien- 
tenan ta tira productonan 
riba nan, ta yama nan 
nomber, of hasta menasa 
nan. 


Supermercadonan a cuminsa 
desplega caha di zelf-scan den 
masa durante e pandemia di 
coronavirus, y nan sa uza em- 
pleadonan hoben pa traha na 
esaki, segun sindicato FNV 
a conta e locutor. “E ora bo 
ta un mucha di 16 aña na e 
caha, y e lider cu mester yuda 
bo tin 20 aña. Con safe esey 
ta,” segun Fatma Budayci di e 
sindicato. “Nos ta tende sto- 
rianan di hobennan unda nan 
ta conta cu nan mester adresa 
un cliente cu a horta cu ta 
mas largo y mas bieu cu nan.” 


E cantidad di casonan di hor- 
tamento a aumenta pa mas cu 
30% aña pasa, for di 30.000 
incidente na 2021 pa 40.000 
na 2022, segun data di po- 
lis. Criminologonan a conta 
NOS cu algun di e aumenta 
ey mester ta pa via di e caha di 
zelf-scan. Nan ta aumenta e 
riesgo cu un hende no ta scan 


nan producto. 


Supermercadonan no kier 
conta NOS con hopi ta wor- 
do horta na e caha di zelf-scan 
y ki medidanan nan ta tu- 
mando, pero e empleadonan 
a bisa cu nan tin cu haci mas 
control arbitrario awo, resul- 
tando cu nan mester enfrenta 


situacionnan mas dificil. 


Eline (20) a enfrenta un cli- 
ente agresivo e siman aki. “E 
no a scan 8 producto. Mi a 
mira esaki, pues mi a puntr’e 
si mi por wak e recibo. El a 
purba di pasa mi y despues 
el a cuminsa bira agresivo. 
El a pusha mi, y ami a push’e 


back.” 


“Hendenan ta grosero cu bo 
si bo mester controla nan. Al- 
gun hende ta hasta bira hopi 
rabia,” Jara (16) a conta e 
locutor. 


“Tin biaha bo ta haya comen- 
tario manera ‘mi ta mustra 
manera un hortado?’, segun 
Roos (17). “Mi lo a gusta si 
mi a ricibi training, pasobra 
control arbitrario ta causa 
hopi frustracion pa hende. 
Mi a experencia un homber 
cu a para demasiado cerca 
di mi. El a sali for di e su- 
permercado y despues el a 
debolbe pa grita mi.” 


Di e 1.000 empleadonan di 
cahanan zelf-scan cu ken 
NOS a papia, casi 800 a bisa 
cu nan a experencia horta- 
mento na dado momento, y 
mas cu 400 sa sinti insigur 
ora nan mester adresa un per- 
sona. 


Shete civil a muri den un atake aereo di Hulanda riba Mosul na 2016 


(NLTimes)—Forzanan 
militar Hulandes a causa 
e morto di shete civil ora 
nan a laga bom cay riba un 
edificio na Mosul na aña 
2016, segun e investiga- 
cion di NOS, Nieuwsuur y 
NRC. E soldaatnan a kere 
cu e edificio di univer- 
sidad aki tabata un oficina 
di ISIS, pero e hendenan 
cu tabata ocupa e edificio 
tabata dos profesor di e 
universidad y nan famia. 


E avion F-16 Hulandes a laga 
bom cay riba e edificio mer- 
dia, dia 22 di maart 2016. E 
piloto a kere cu nan a descu- 
bri un oficina di grupo ter- 
orista ISIS, pero en realidad 
esaki tabata un compleho di 
residencia di e Universidad 
di Mosul. E edificio tabata 
casi bashi, cu e excepcion di 
dos famia cu no a logra scapa 
e ciudad. 


E bom a mata tur shete civil 
den e edificio, segun nan 
famia a conta media di co- 
municacion 
Hulandes. 
E 
victimanan tabata profesor 
di matematica Fadia Mu- 
waffaq, su yiu muhe di tres 
aña, mama, y dos ruman, tur 
bibando den 1 apartamento. 
Su casa a sobrevivi, ya cu e no 
tabata na cas ora e incidente a 
tuma luga. Den un otro apar- 
tamento, e victimanan tabata 
profesor di IT, Thafer al- 


Badrani y su casa. Nan cinco 
yiu no tabata na cas durante 
e atake. 


Na 2017, e oficina Ameri- 
cano Centecom a evalua un 
rapport di e incidente na 
Mosul a conclui incorecto 
cu ningun civil a muri. Pa 
hopi aña, e gobierno Hulan- 
des a conta Tweede Kamer cu 
Centecom a investiga tur rap- 
port di morto civil. Den prac- 
tica, esey no a sosode manera 


a wordo sigura, NOS a skirbi. 
Media di comunicacion Hu- 
landes a presenta nan descu- 
brimento na e Ministerio di 
Defensa. Minister Kajsa Ol- 
longren a anuncia un inves- 
tigacion Hulandes den e inci- 
dente aki na Mosul. Esaki ta e 
di tres explotacion Hulandes 
cu ta conoci, den cual civil a 
muri. Mas cu 70 civil a muri 
den un explotacion di un fab- 
rica di municion na Hawija. 
Ademas, cuatro civil a muri 


den un otro atake aereo Hu- 
landes na Mosul. 


E Ministerio di Defensa Hu- 
landes tambe a publica e or- 
anan y luganan di tur explo- 
tacion Hulandes como parti 
di e coalicion anti-ISIS entre 
2014 y 2018. Segun NOS, 
Hulanda ta e prome pais den 
e coalicion aki cu a provee e 
transparencia aki. 


Entre 2014 y 2018, pilotonan 


Hulandes a laga 2.000 bom 
cay riba mas cu 600 luga na 
Siria y Irak como parti di e 
lucha contra e organisacion 
terorista ISIS. E acuerdo ta- 
bata cu atakenan lo sosode 
solamente si calculacion ta 
mustra cu ningun civil lo bira 
victima. Den e “evento ex- 
cepcional” cu cosnan por bay 
f’ey man, e incidentenan lo ta 
“investiga seriamente”, segun 
e Cabinet a priminti. Fiscal lo 
wordo informa si tabatin sos- 

Bolsonaro a bay back Brazil pa lidera oposicion derechista 


(Reuters) – Ex-presidente 
ultra derechista, Jair Bol- 
sonaro a bay back su pais 
ayera despues di pasa tres 
luna na Merca y a cente- 
nares di siguido a ricibie 
na aeropuerto di e capital 
Brasilia, prome cu e bay 
atende diferente reunion 
cu su partido politico. 


E asistencia tabata consider- 
ablemente menor na esun cu 
polis tabata espera, y un min- 
ister di e gabinete di presiden- 
te Luiz Inacio Lula da Silva a 
califik’e como “fracaso” cu a 
mustra su liderazgo debil. 
Bolsonaro, cu nunca a recon- 
oce su derota den eleccion di 
aña pasa, a compromete su 
mes pa ta lider di oposicion 


contra Gobierno di Lula. 


Simpatisantenan 
cu 
ban- 
deranan di Brazil a canta e 
himno nacional y tabata grita 
e palabra “leyenda” den e ar- 
eanan cerca di aeropuerto, 
memey di fuerte medidanan 
di seguridad. 


E ex-presidente di 68 aña, den 
un transmision en bibo for 
di sede di su Partido Liberal 
(PL) a bisa cu conservador- 
nan cu ta controla Congreso 
y e Gobierno minoritario di 
Lula, no por “haci loke nan 
kier cu e futuro di nos pais.” 


Bolsonaro a biaha pa Merca 
dos dia despues di e fecha na 
unda mester a entrega e ban- 
da presidencial na Lula 1 di 
januari ultimo. El a bisa cu e 
mester a sosega e curpa, pero 
criticonan ta bisa cu tabata 
evita e riesgo di mas di un 
dozijn di investigacion legal e 
cual e por wordo enfrenta na 
Brazil. 


Su regreso na Brazil tabata 
hopi spera pa e lider di PL, 
Valdemar Costa Neto, cu kier 
pa Bolsonaro lo lidera e par- 
tido den eleccion municipal 
di proximo aña. 


Corte Constitucional di Ecuador ta duna luz berde pa huicio politico 
contra presidente Lasso 


(Infobae) – Cu seis voto na 
fabor y 3 den contra, Cor- 
te Constitucional di Ecua- 
dor diaranson ultimo den 
oranan di anochi a aproba 
un sentencia unda parcial- 
mente a admiti e solicitud 
di un huicio politico con- 
tra presidente Guillermo 
Lasso. 


E sentencia cu ta admisi- 
bel parcialmente ta nifica cu 
mayoria di Corte Consti- 
tucional a resolve admiti e 
acusacion di huicio politico 
den relacion cu e presunto 
delitonan di malversacion di 
fondo y abuso di autoridad. 
A traves di un comunicado, 


Secretaria di Comunicacion 
di Presidencia a reacciona in- 
dicando cu nan ta rechasa e 
huicio politico, aunke nan ta 
respeta e decision di Corte y 
a insisti riba e inocencia di e 
mandatario. 


16 di maart ultimo, 59 leg- 
islado di e 137 cu ta integra 
Asamblea Nacional, a duna 
nan respaldo cu su firmanan 
na e solicitud di huicio polit- 
ico contra e presidente Lasso, 
segun nan e delito di malver- 
sacion y abuso di autoridad 
cu a comete den funciona- 
mento di un supuesto “struc- 
tura di corupcion” den varios 
compania publico y cu Fis- 


calia General ta investigando 
for di januari. 


E solicitud pa huicio politico 
promovi pa movemento Cor- 
reista Union por la Esperan- 


za, a conta cu apoyo di repre- 
sentantenan di otro fraccion 
politico como Partido Social 
Cristiano, Izquierda Demo- 
cratico y Pachacutik. 
Den varios ocasion presi- 


dente Lasso a nenga e acusa- 
cionnan ey, el a enfatisa cu 
den su Gobierno no ta ex- 
isti un trama di corupcion y 
tambe a sigura cu tin institu- 
cionnan di Estado preocupa 
pa “tumba e Gobierno.” 


Sinembargo, ainda ta keda al- 
gun pasonan pa sigui prome 
cu Lasso mester defende su 
mes dilanti Corte. E proceso, 
di acuerdo cu e normativa vi- 
gente, lo por tuma entre 45 
pa 60 dia. Den e tempo aki, 
Lasso lo por cumpli su di dos 
aña di mandato y despues por 
wordo someti na huicio po- 
litico. 


Peru a oficialisa retiro di su embahador na Colombia 
pa metemento politico di Petro 


(EFE) – Gobierno di Peru 
diahuebs ultimo a ofi- 
cialisa mediante un reso- 
lucion supremo, su deci- 
sion di retira di manera 
definitivo su embahador 
na Colombia den protesta 
na diferente opinion di 
Gustavo Petro presidente 
di Colombia, contrario na 
Dina Boluarte, presidente 
di Peru. 


E resolucion a wordo publica 
na diario oficial El Peruano 
y a ratifica e anuncio cu di- 
aranson ultimo Ministerio 
di Relacionnan Exterior a 
haci debi na opinionnan di 
“metemento y ofensivo” di 
Petro, e cual ta wordo acusa 
di “persisti distorsiona e re- 
alidad” ora ta desconoce cu e 
ex-mandatario Pedro Castillo 
a duna un golpi di Estado fail- 
liet dia 7 di december ultimo. 


E resolucion a recorda cu e 
diplomatico Felix Denegri a 
wordo nombra embahador 
Peruano na Colombia dia 15 


di september 2021 y asumi 
su funcion dia 1 di december 
di e aña ey, pa lo cual a indica 
cu su funcion a keda “ter- 


mina” den un fecha cu ta bay 
wordo fiha den un resolucion 
ministerial. 


“Cancelacion di cartanan cre- 
dencial y pleno podernan co- 
respondiente” di Denegri, a 
agrega prome di duna “danki 
pa e servicio importante duna 
na e Nacion cu su funcion.” 


Presidente Boluarte a firma 
e resolucion y minister di 
Relacion Exterior, Ana Ce- 
cilia Gervasi, di e forma aki, 
ta determina cu e relacionnan 
diplomatico entre Peru y Co- 
lombia ta keda na nivel di en- 
carga di negoshinan. 


Ora a anuncia e medida, Min- 
isterio di Exterior a detaya cu 
diaranson ultimo e actitud di 
Petro y “su continuo expre- 
sion di metemento, a dete- 
riora seriamente e relacion di 
amistad, cooperacion y respet 
mutuo historico” entre Peru 
y Colombia. 

Trinidad y Tobago: Victoria di 100 miyon di 
dollar pa T&T 


(TrinidadExpress) - “Un 
victoria di 100 miyon di 
dollar pa pueblo di Trini- 
dad y Tobago den e tribu- 
nalnan Mericano.” Esey 
tabata e declaracion di 
ex-fiscal, Faris Al-Rawi, 
poco despues cu a emiti 
e veredicto den e caso di 
embargo civil di bienes 
na Miami procedente di e 
asunto di corupcion na e 
aeropuerto di Piarco. 


E caso tabata involucra e Re- 
publica di Trinidad y Tobago 
v Birk Hillman Consultants 
Inc, den e tribunal di circuito 


den y pa e di 11 Circuito Hu- 
dicial. 


“E hurado a conclui cu e tres 
acusadonan, e empresario 
Steve Ferguson, ex-minis- 
ter Biran Kuei y ex-director 
di Calmaquip Engineering 
Corporation Raul Guiter- 
rez Jr., tabata responsable di 
32.385.988 dollar den da- 
ñonan sufri pa e Republica di 
Trinidad y Tobago, y e hurado 
a concede tambe e reclamo- 
nan di Ley RICO (Racketeer 
Influenced and Corrupt Or- 
ganizations) presenta pa Es- 
tado, cu a triplica e dañonan. 


Al-Rawi, como representante 
di e Republica di Trinidad y 
Tobago den e demanda civil 
di Piarco Miami, a indica cu 
despues di un deliberacion 
di mas o menos dos ora, un 
hurado cu tabata consisti di 
seis residente di e condado 
di Miami-Dade, Florida, a 
haya Ferguson responsable 
di multiple reclamonan rela- 
ciona na fraude perpetra den 
relacion cu e remodelacion di 
e Aeropuerto Internacional 
di Piarco, na Port of Spain, na 
final di decada 1990 y prin- 
cipio di decada 2000. 


Venezuela: Ocho Venezolano morto pa candela devastador den centro 
di migracion na Mexico 


(ElNacional) 
– 
Ocho 
Venezolano morto y cua- 
ter ta den estado di grave- 
dad pa e candela devasta- 
dor cu a tuma luga dialuna 
ultimo anochi na un cen- 
tro di detencion migrato- 
rio na e ciudad Mexicano, 
Ciudad Juarez. 


Den 
total, 
e 
cifra 
di 
fayecidonan pa e hecho aki ta 
ubica na 38, cu ta inclui Hon- 
dureño-, 
Guatemalteco-, 
Salvadoreño- y Colombi- 
anonan. 


Un lista difundi pa e autori- 
dadnan di e gobierno di An- 


dres Manuel Lopez Obrador 
ta señala cu entre e ciudada- 
nonan di Venezuela tin un 
persona sin identifica cu no a 
sobrevivi e candela. 


Tur e heridonan ta interna 
na e Hospital de la Familia 
Femap, na Ciudad Juarez. 
E mayoria di e migrantenan 
Venezolanonan tabatin y tin 
edadnan di entre 20 y 30 aña 
di edad. 


Lopez Obrador, den prin- 
cipio, a responsabilisa dia- 
mars ultimo e stranheronan 
pa cende algun corchon na 
candela durante un protesta 


rechasando nan deportacion. 
Poco despues a difundi un 
video ariba rednan social di e 
camaranan di seguridad di e 
centro. 


Por observa cu e funcionari- 
onan encarga di e custodia no 
a purba di habri e portanan pa 
saca e migrantenan, cu tabata 
cera, y a cambio, a sali for di 
e sitio a pesar cu e candela 
tabata crece y e huma tabata 


expande cu intensidad. 


Fiscalia General di Mexico 
a confirma diaranson cu e 
personal encarga cu e centro 
no a haci nada pa evacua e 
migrantenan, door di cual e 
autoridadnan ta investigando 
ocho persona pa presunto 
homicidio. 
“Ningun di e sirbidonan pu- 
blico ni di e polisnan di segu- 
ridad priva a realisa algun ac- 


cion pa habri e porta na e mi- 
grantenan cu tabata paden ya 
caba cu e candela,” Sara Irene 
Herrerias, titular di Fiscalia 
Specialisa den Derechonan 
Humano, a bisa. 


E presunto responsabelnan ta 
señala un migrante pa cum- 
insa e candela. A pidi cuater 
orden di captura y e sos- 
pechosonan ta dunando nan 
declaracion, e fiscal a señala. 

Un total di 14 participante ta haya informacion valioso pa pone den practica 
A duna curso ‘Educa Cu Cultura’ y ‘Descripcion y Maneho di Proyecto’ 


Pa facilita proceso pa yega na fondo pa proyectonan cultural riba topico di sclavitud 


Diabierna 
siman 
pasa, 
Minister Maduro di Cul- 
tura tabata presente na 
inicio di e curso ‘Educa 
cu Cultura’ y ‘Descripcion 
y Maneho di Proyecto’ 
cu ta wordo facilita den 
tres mita dia pa Comis- 
ion Conscientisacion di 
Sclavitud den colabora- 
cion cu UNESCO Aruba y 
UNOCA. 


E curso ta wordo facilita pa 
por duna e participante un 
bista di e maneho di cultura 
en general, y con pa describi 
y maneha un proyecto. Kier 
logra pa e participante por ta 
bon prepara na momento di 
aplica pa haya sosten finan- 
ciero na un di e fondonan 
Hulandes disponibel pa por 
realisa 
proyectonan, 
spe- 
cialmente esnan cu ta trata 
sclavitud na Aruba. 


Minister Maduro ta gradici 
sra. Marushka Tromp y sra. 
Ruby Eckmeyer di UNES- 
CO Aruba y tambe sra. Ray- 
Anne Hernandez di UN- 
OCA cu a pone nan tempo 
disponibel pa duna e curso aki 
cu a conta cu 14 participante. 


E mandatario tin e confiansa 
cu na final di e curso, esnan 
presente lo por bay describi 
y maneha nan proyecto hopi 
mas miho. 
‘Nos ta spera cu fo’i di Aruba 
hopi peticion por wordo en- 
trega y aproba cerca e fon- 
donan Hulandes disponi- 


bel pa asina por concretisa 
e proyectonan na bienestar 
di cultura na Aruba,’ tabata 
palabranan di e mandatario. 
Minister Maduro ta desea 
tur participante hopi exito y 
ta gradicinan pa e esfuerso 
y aporte pa engrandece nos 
cultura. 


Sra. Augustina Quandes di 
MANA ta cumpli 25 aña den 
servicio di gobierno 


Siman 
pasa 
Minister 
Maduro tabata na Museo 
Arkeologico 
Nacional 
Aruba MANA pa asina 
por a felicita y gradici sra. 
Augustina Quandus pa su 
25 aniversario den servicio 
di Gobierno di Aruba. 


Memey di diretor y colega- 
nan di Augustina, Minister 
Maduro a duna sra. Augus- 
tina e decreto gubernamental 


corespondiente, un recuerdo 
pa corda riba e fecha bunita 
aki y a hiba palabra pa gradici 
sra. Augustina pa e lealtad di 
25 aña dedica na un trabou na 
bienestar di comunidad. 


Masha pabien sra. Augustina 
y masha danki na tur em- 
pleado di MANA cu a haci e 
aniversario di sra. Augustina 
uno special. 

Exitoso Celebracion di Dia Mundial di Teatro y 
entrega di Premio Nacional di Teatro 2023 


Ministerio 
di 
Cultura 
Aruba, conhuntamente cu 
Departamento di Cultura 
Aruba a celebra na grandi 
e Dia Mundial di Teatro 
2023. E actividad a tuma 
luga dialuna 27 di maart 
den un Cas di Cultura 
completamente yen. 


Pa mas di 19 aña consecu- 
tivo, riba dia 27 di maart di 
cada aña, ta celebra na grandi 
e fecha aki, como e dia na 
unda tur e gremio artistico, 
specialmente e gremio teatral 
por uni den e celebracion, pa 
asina aki den conhunto por 
duna e balor y atencion cu 
teatro ta merece den nos co- 
munidad. 


Esaki ta un proyecto cu a 
nace na aña 2004 y ehecuta 
cu e prome programa na 
2005 como un di e Actividad 
mas cercano den e Plan di ac- 
cion di e programa Cultural 
di Seccion di Teatro di Insti- 
tuto di Cultura cu a cuminsa 
cu e proyecto aki y cu actual- 
mente ta fungi como Seccion 
di Implementacion di Depar- 
tamento di Cultura Aruba. 


Tur esaki den e marca di e 
Celebracion di Dia Mundial 
di Teatro, realisa ariba dia 27 
di Maart di cada aña, cual 
ta danki na un iniciativa di 
e Instituto Internacional di 
Teatro di e Organisacionnan 
Uni pa e causa di Educacion, 


Ciencia y Cultura (UNES- 
CO) cu for di aña 1961 a ser 
crea pa e Instituto Internacio- 
nal di Teatro (I.T.I) organisa- 
cion Internacional no guber- 
namental den e dominio di 
arte teatral. 


Riba e dia aki, ta organisa un 
actividad cultural, presen- 
tacion di diferente propuesta 
teatral y manera ta e solicitud 
di e comision internacional, 
ta proclama e mensahe uni- 
versal di teatro cu cada aña 
un personahe di renombre 
internacional ta ser seleccio- 
na pa crea esaki. 


Durante di e anochi exitoso 
aki tabata tin diferente pre- 
sentacion, entre otro: Video 
di entrevista di alumnonan di 
Burny Every (dfm). 


Lectura di e Mensahe Mun- 
dial di Teatro 2023 skirbi pa 
actriz Egipcia Samiha Ayoub, 
presenta pa Marilis Becker, 
conhuntamente cu Acto di 
Apertura: "Suspiro di spe- 
ransa", na encargo di Adriana 
Cereste. 


Palabra di introduccion di 
maestra di ceremonia Marilis 
Becker. 


Presentacion di e prome y 
exitoso obra teatral hube- 
nil "FROM WHERE WE 
CAME" dirigi pa maestro 
Ferdinand Franca y skirbi 


pa e gran maestro Charles 
Croes; produci pa Creative 
Arts Aruba y presenta pa stu- 
diantenan di C.A.A. 


Palabranan 
elocuente 
di 
Minister di Cultura y Finan- 
sa, Xiomara Maduro. 


Homenahe Postumo tabata 
inclui un aplauso pa Burny 
Every, bao direccion di e 
maestra Amy Lasten y par- 
ticipacion di e siguiente ac- 
tornan: Carlos Croes; Car- 
men Herrera; Ligia Osorio y 
Mario van der Biezen. 


Narador y comentarista ta- 
bata Joyce Pereira. 
Musica tabata produci pa 
Omar Kock. 
E canto tabata bao direccion 
di pilar cultural Aura May- 
belline Arends-Croes. 
Poesia y narativa pa Marjorie 
Vermeer Luidens, 
Tecnico di zonido pa Wilfred 
van Weert. 
Asistencia di produccion y 
exposicion pa Jarmine Acos- 
ta, 
Tecnico 
tabata 
Stanley 
Heinze. 


Entrega di Reconocemento 
Nacional di Teatro tabata in- 
clui e Homenahe Postumo 
di Teatro 2023 na Sra. Berna- 
dina Elizabeth Every (dfm) y 
e Premio Nacional di Teatro 
2023 a bay na e productor 
Norman Philip de Palm. 


Y pa termina e tremendo 
anochi aki, a duna credito y 
gratitud na tur participante 
cu presentacion di 2 tema 
musical di e obranan teatral, 
manera ‘Kandela di Amor’, 
dedica na Norman de Palm 
como tema central di e obra 
‘Kanto di Tur Kanto’ dirigi 
pa Sr. Jhon Freddy T. Mon- 
toya y produci pa Sr. Nor- 
man de Palm como resultado 
di e intercambio cu Instituto 
di Cultura Aruba, conhunta- 
mente cu La Tentashon y 
Teatro Luna Blou di Corsou a 
produci y finalmente e tema: 
‘Ora Ubao’ di Sr. Hubert 
Lioo Boi, cual tabata tema 
central di e cancion “Amor di 
Kibaima,” cual a wordo graba 
pa e productor Sergio Tjie A 
Loi, conhuntamente cu Sr. 
Hubert Fernando Ras y canta 
pa Sra. Antonieta Ras Booi. 


Ta gradici na Ministerio di 
Cultura Aruba pa nan tre- 
mendo 
contribucion 
di 
Semper, y na staf y personal 
di Departamento di Cul- 
tura 
Aruba. 
Miembronan 


di UNESCO Aruba, Cas 
di Cultura Aruba, bolun- 
tarionan di DCA y henter e 
elenco di gruponan teatral 
presente durante di e anochi, 
conhuntamente cu e gremio 
teatral presente durante di e 
anochi grandi aki. 


Den otro comunicado nos 
lo amplia mas riba e curricu- 
lum, bida, logro y obra di e 
2 premio Nacional di Teatro 
2023 y lo publica e programa 
na caminda pa celebracion di 
e di 4 lustro na aña 2024. 

Analisis pa cu e kiebro den AVP 


E conflicto interno di AVP 
tin atencion den pueblo. E 
conflicto entre e dos gru- 
ponan den e partido berde 
ta bon conoci y e diferen- 
cia di opinion grandi den 
e partido no ta un desar- 
oyo nobo. Den pueblo ta 
biba e speransa cu e grupo 
di politico nobo den AVP 
pronto lo por reemplasa 
e politiconan tradicional, 
pa asina tambe por trece 
mas integridad back den e 
arena politico. 


A pesar di e esfuerzo di e lid- 
er di e partido berde pa tene 
tur nan problemanan scondi 
y tras di porta cera, dialuna 
anochi porfin tur hende por 
a mira y scucha despues di un 


partijraad maratonico, cu cos 
no ta bon. No ta prome biaha 
cu AVP conoce un situacion 
caminda tin diferencia radical 
entre dos grupo pa loke mes- 
ter ta e rumbo di e partido. 
Historia ta ripiti y manera 
semper a sosode den pasado, 
dialuna anochi atrobe a bira 
evidente cu e politiconan di 
e hala nobo mester a baha 
cabes pa e politiconan tradi- 
cional. Ta un lastima enorme 
cu a pesar di e berguensa sin 
precedente cu Mike de Meza 
y Mike Eman a pone Ryçond 
do Nacimento y Gerlien 
Croes pasa aden, den par- 
tijraad a pone cu ta nan dos 
mester a baha cabes. 


Mike de Meza ta activamente 


poniendo presion pisa den 
AVP. Sea e partido ta sigi 
traha conforme politica tradi- 
cional, of AVP ta perde Mike 
de Meza y conhuntamente 
un parti considerabel di San 
Nicolas. Na momento cu 
politiconan tradicional a pone 
e cuchiu aki riba mesa e no- 
bonan den partido a perde tur 
forsa. Ryçond do Nacimento 
a compronde cu e mester stop 
di cuestiona Mike de Meza, 
bandona su principionan, y 
nunca mas exigi disculpa pu- 
blico for di de Meza, manera 
e a bin ta demanda cada biaha 
cu e a papia den media. 


Ta comprendible cu Ryçond 
do Nacimento y Gerlien 
Croes cu nan inexperencia 


no a mira e hugada aki na 
tempo. 


Pasobra e lider di nan partido 
a sembra den nan e ilusion 
cu si nan bringa duro nan 
lo tin oportunidad pa duna 
un direccion nobo na e par- 
tido. Den sala di parlamento 
y den media nan a ataca na 
tur nivel, y a crea un polarisa- 
cion y narativa eroneo, mien- 
trastanto cu Mike Eman, cu 
tambe tabata sa e berdad, no 
a mustra cara den sala henter 
dia, y Mike de Meza cu tabata 
sa miho, a laga nan comete e 
blunder durante e tratamen- 
to di ley ‘Tofanelli’. 


No ta nada nobo cu AVP 
completo ta manipula in- 
formacion, solamente e bi- 
aha aki e manipulacion a 
backfire na un manera hopi 
bisto. E nobatonan den AVP 
a hasta papia di integridad 
na momento cu nan ta para 
schouder cu schouder banda 
di politiconan cu ta conoci 
publicamente pa nan falta 
di integridad. Nan a haci 
loke partido a pidi, pero di- 
aluna den partijraad na Cas 
di Partido e momento a yega 
pa Ryçond do Nacimento y 
Gerlien Croes baha cabes, y 
ambos a acepta e influencia 
di Mike de Meza y di Mike 
Eman den partido. 


Tur esaki ta sumamente pe- 
noso, pasobra diferencia di 


opinion ta normal den un de- 
mocracia, pero e grupo nobo 
den AVP por lo menos no tin 
un historia cu corupcion, y 
awor hustamente e nobonan 
den AVP mester a baha cabes. 
E situacion aki ta alarmante, 
pasobra ta hustamente esnan 
cu a causa pobresa cu mal- 
gastamento di placa publico 
a keda cu tur poder. Tanto 
hende na Aruba bibando bou 
di e bestaansminimum pa- 
sobra e grupo tradicional a 
derocha tur e placa. Awo nan 
a bishita 16 bario pa cuminsa 
compronde loke nan a causa, 
lagando hende sin placa pa 
paga nan cuentanan. Den e 
16 barionan nan por a topa 
cu e dolor y e emocion di tur 
esnan cu a para mira miyones 
bay perdi den proyectonan 
fracasa. 


Pero e show no a caba. Otro 
siman lo tin un evento pu- 
blico cu hopi camara y luz, 
caminda tur ta bin para hun- 
to, cu cara serio pa anuncia 
cu tur cos ta bon y cu nada 
a pasa. Nan ta bay declara cu 
nan lo tin un “plan” y un “vi- 
sion” pa libera mundo henter 
di tur sufrimento. Nan NO 
ta bay bisa di unda e placa ta 
bin. Asina nan politica tradi- 
cional lo sigui su rumbo, y 
esey lo sigui stroba progreso 
di nos pais. 


Nomber di autor conoci pa 
redaccion. 

BCI ta desmantela cas kima y bandona 
na San Nicolas 


Bureau City Inspector a 
ricibi un melding di un 
cas cu a kima y bandona 
y den mal estado na San 
Nicolas. Trabao a cum- 
insa pa por desmantela e 
cas. 


BCI a haya un yamada cu na 
Helfrichstraat San Nicolas 
tin un cas cu a kima y ta den 
mal estado. Mesora team 95 
a bay na e sitio pa por con- 
trola e situacion, y a tuma 
contacto cu DOW, pa asina 
por trata ariba e caso aki. 


Bureau City Inspector a 
pone Minister Ursell Arends 
na altura y den cooperacion 
cu Minister Evelyn Wever- 
Croes, nan a tuma e decision 
pa laga haci e trabao con- 
cerni, pa kita loke a resta di 
un cas cu a kima algun luna 
pasa. Segun BCI a informa 
riba nan pagina di Facebook, 
ayera e trabao a cuminsa. 


Prome Minister Evelyn Wever-Croes: 
Drentando temporada di campamento ban corda pa cuida 
nos playanan y naturalesa 


Dentro di poco nos ta 
drenta e temporada con- 
oci na Aruba di campa- 
mento. Den cuadro di esa- 
ki, Prome Minister Evelyn 
Wever-Croes kier recorda 
comunidad riba e impor- 
tancia di nos beachnan. 
Ban cuida nos naturalesa 
pa nos por gosa di dje pa 
hopi aña mas. 


Poco tempo pasa Eagle Beach 
Aruba a gana un reconoce- 
mento di Tripadvisor, como 
e playa number 1 den Caribe 
y number 2 na mundo. Eagle 
Beach ta un playa sumamente 
importante pa Aruba su turis- 
mo, e ta bunita, e ta amplio y 
e ta un sitio cu tur hende por 
bay relaha. E reconocemento 
di Eagle Beach ta algo cu a 
logra hunto como comuni- 
dad, y pues e ta hopi impor- 


tante pa hunto sigui mantene, 
y percura cu e ta keda e bunita 
beach manera cu e ta, Prome 
Minister Wever-Croes a ex- 
presa. 


“E reconocemento aki no a 
bin di su mes, el a bin como 
resultado di un vision cu 
gobierno tin di basta tempo 
caminda cu ta inverti den e 
playanan. P’esey algun aña 
pasa a bin cu un proyecto pa 
drecha y mantene e beachnan 
y patrimonionan historico 
y nacional. Prome cu Eagle 
Beach, a traha riba proyecto 
Arashi y Boca Catalina, ca- 
minda cu a yena santo nobo 
unda cu tabata mester y a ha- 
cie mas amplio pa tur hende 
por gosa di dje.” 


Aworaki drentando tempo- 


rada di campamento, ta haci 
apelacion na un y tur pa gosa 
di naturalesa y nos playanan 
pero ban cuid’e tambe. A dre- 
cha e beachnan pa tur hende 


haci uzo di dje, awo ban per- 
cura pa cuid’e pa asina tin 
hopi aña mas di goso y pro- 
becho di dje, Prome Minister 
a termina bisando. 

Directie Natuur en Milieu: 
Dia 30 di maart 2023 ta prome biaha cu ta observa Dia Internacional 
di Cero Desperdicio 


Mundialmente tin hopi 
atencion ta bay riba e 
problematica di desper- 
dicio. Na Aruba nos tin 
añanan ta bataya e prob- 
lematica aki y buscando 
posibel solucionnan pa 
atende cune na un manera 
sostenibel. 


Kico ta desperdicio? Esaki 
por ta un producto cu no tin 
uzo mas pe, a perde su fun- 
cion, tin partinan cu a daña y 
no tin manera pa drech’e, of 
hende kier uno mas nobo, of 
no ta desea un producto me- 
nos atractivo cu e nobo. 


E consumidor ta cumpra y 
consumi productonan mes 
lihe cu e productornan ta 
produci mas producto y pone 
esakinan riba mercado. Tam- 
be nos ta uza na Papiamento e 
palabra sushedad pa describi 
desperdicio. 


Pero e mundo su capacidad 
pa absorba tanto sushedad 
no por continua na e mane- 
ra acelera cu e tin awor y ta 
p’esey Nacionannan Uni a 
declara 30 di maart como Dia 
Internacional di Cero des- 
perdicio. Na Ingles- Inter- 
national Day of Zero Waste. 
Directie Natuur en Milieu 
(DNM) tin e tarea di infor- 
ma comunidad riba temanan 
manera sushedad y desper- 
dicio, pasobra sushi ta afecta 
directamente e calidad di nos 
medio ambiente y tambe na- 
turalesa. 


E dia aki ta un resolucion cu 
e Asamblea General di Na- 
cionnan Uni a adopta dia 14 
di december 2022. E dia aki 
tin apenas algun luna cu e ta 
ancra como dia Internacional 
di Cero Desperdicio. Nan a 
stipula dia 30 di maart tur aña 
como e dia pa conmemora 


esaki. E dia aki ta enfoca pa 
promove patronchi di consu- 
mo y produccion sostenibel. 
E patronchi di consumo cu 
ta promove cambio di pensa- 
mento di sociedad pa ta mas 
circular. E dia ta pa promove 
conscientisacion y initiativa- 
nan di cero desperdicio, con 
esakinan ta contribui na adel- 
antonan pa alcansa e Agenda 
2030 pa Desaroyo Sostenibel. 


Aki tin algun factor di impor- 
tancia pa menciona. E sector 
di desperdicio ta contribui 
significantemente na tres cri- 
sis cu e planeta ta enfrenta. 
Esakinan ta: cambio di clima, 
perdida di biodiversidad y 
naturalesa, como tambe po- 
lucion. 
Humanidad 
rond 
mundo ta genera un cantidad 
di 2.24 biyon ton di sushi so- 
lido tur aña di cual solamente 
55% ta wordo maneha of 
controla den cierto tipo di fa- 
cilidad adecua. 


Tur aña rond di 931 miyon di 
ton di cuminda ta bay benta 
afo y 14 miyon di ton di des- 


perdicio di plastic ta drenta 
e ecosistema marino of den 
fluho di awa. 


E mentalidad y iniciativanan 
di cero desperdicio ta pa min- 
imalisa cantidad y preveni su- 
shedad. E pensamentonan aki 
ta yuda atende e crisis plan- 
etario aki door di: proteha 
e medio ambiente, brinda 
seguridad di cuminda y dre- 
cha salud humano y aumenta 
bienestar.Kico ta encera pa 
adapta mentalidad of bin cu 
iniciativanan di cero desper- 
dicio? 


E iniciativanan di cero des- 
perdicio ta atende cu produc- 
cion responsabel, dispone di 
y consumo di productonan 
cu ta den cuadro di un siste- 
ma circular. Esaki ta nifica cu 
ta reuza y rescata mas tanto 
posibel recurso y cu ta mini- 
malisa polucion di aire, tera y 
awa. Pa yega na cero desper- 
dicio ta rekeri accion na tur 
nivel. Cua esakinan ta? 


Productonan mester ta dis- 


eña pa ta duradero y cu ta 
rekeri poco of tin tiki impac- 
to di material. Door di opta 
pa recursonan cu tin menos 
impacto of di produccion 
menos intensivo, fabricanan 
y productornan ta limita na 
nan turno polucion y des- 
perdicio. Hasta door di pro- 
move y maneha e demanda 
pa producto, por yega na 
cero desperdicio den e ciclo 
di bida di un producto. Con- 
sumidornan tambe por tin 
un rol importante pa establ- 
ece cero desperdicio door di 
cambia patronchi y habitonan 
manera reuza y drecha pro- 
ductonan mas cu por y asina 
extende bida di e producto, 
prome cu ta deshaci di dje. 


E esfuerso di gobierno, co- 
munidad, industria y otro 
stakeholders ta reconoce e 
potencial den iniciativanan di 
cero desperdicio. Con ta haci 
e esfuersonan aki? Door di 
reinforsa maneho di desper- 
dicio y drecha procesonan cu 
productonan ta encamina, fi- 
nanciamento di initiativanan 
y formula maneho cu ta trata 
economia circular. 


Na Aruba nos por pensa riba 
e financiamento na compa- 
nianan cu ta enfoca riba dre- 
chamento di productonan 
pa duna esakinan un bida 
mas largo. Den e mundo di 
drechamento di auto esaki 
ta hopi visibel. Tin mecani- 
conan cu ta specialisa den 
diferente aspecto. Tin body 
shop pa saca sla ora e auto ta 
kibra y mecanico cu ta drecha 
e parti di motor. Tambe tin cu 
ta specialisa den drecha muf- 
fler, radiator, airco etc. Mes- 
cos por ta aplicabel pa otro 
productonan. Por ehempel e 


celular cu ta hib’e pa drecha 
pasobra e la kibra e screen 
of pasobra e tin problema di 
sistema y funcionamento. 


Pero hopi ta bay tras di e pro- 
ductornan cu ta bin cu un 
producto mas nobo y asina e 
consumidor ta perde e gana 
di drecha e producto bieu y 
ta keda anhela e nobo te cu e 
ta cumpra e ultimo modelo di 
celular y no sa kico pa haci cu 
e bieu y ta deshaci di dje door 
bent’e afor. Hopi no sa cu e 
productonan aki tin compo- 
nente cu tin balor. E habito di 
consumo aki ta afecta e can- 
tidad di sushedad cu ta crea. 
P’esey ta di elogia cu a bini 
cu maneho nobo cu ta man- 
da desperdicio na diferente 
waste streams na Aruba. Nos 
a enfrenta esaki na comienso 
di aña cu e ceramento di e 
dump Parkietenbos. 


Por haya mas informacion di 
esaki riba e plataforma www. 
trashtocash.com. Nos ta ap- 
enas cuminsando e caminda 
di cero desperdicio. Ta sola- 
mente cu bo accionnan y gana 
nos por logra. Nacionnan 
Uni, e paisnan miembro 
y stakeholders a forma un 
strategia global pa cu con- 
sumo y produccion sosteni- 
bel pa yuda guia e transicion 
aki. E strategia aki ta boga pa 
adopta consumo sostenibel y 
obhetivonan di produccion 
cu ta crusa diferente sector 
pa aña 2030. E meta di de- 
saroyo sostenibel (SDG) #12 
ta encera sigura patronchi- 
nan cu ta sostene consumo 
y produccion sostenibel. Pa 
mas informacion di e meta- 
nan mundial pa desaroyo sos- 
tenibel por bishita e website 
www.sdgaruba.com. 


DNM ta forma parti di e 
comision di SDG Aruba pa e 
parti di planeta di cual SDG 
#12 cu tambe ta relaciona di 
cerca cu asuntonan di natura- 
lesa y medio ambiente. Nos 
ta apoya tambe iniciativanan, 
manera plastic beach party, 
Aruba life organics, Zero 
waste company Aruba, Aru- 
pro y hopi mas. 


Si ta desea di informa DNM 
di bo iniciativa cu ta alinea cu 
SDG 12 y cero desperdicio 
por email nos na: info@dn- 
maruba.org. Feliz dia Inter- 
nacional di Cero Desperdi- 
cio; abo a pensa caba con bo 
ta aporta na esaki? 

Aruba a destaca durante Weganan Interinsular na Corsou 


IBiSA durante fin di si- 
man di 24 y 25 di maart a 
biaha pa Corsou y a par- 
ticipa den e di 2 evento 
di Weganan Interinsular 
unda Aruba y Bonairo ta- 
bata competiendo. 


E delegacion a participa cu 17 
mucha den trefbal y 12 mu- 
cha den atletismo. 
E ultimo edicion pa e Wega- 
nan Interinsular ta bay ta na 
Aruba den e fin di siman di 
21 pa 22 di april y e disciplina 
deportivo ta Volleyball cu ta 
bay tuma lugar na Frans Fi- 
garoa na Noord y Futbol na 


Johan Cruyff na Jaburibari 
dianan . 


IBiSA kier felicita e atleta- 
nan, coachnan, docentenan y 
mayornan cu e presentacion 
exitoso duna pa nos delega- 
cion. 
Atletanan di trefbal tabata: 
Emiliana Gonzalez, Jaelly 
Murray, Katherine Bernal 
Granada, Julliette Balentien, 
Michelle Zambrano, Cao 
Zhixin, Samantha Restrepo, 
Mary Jane Silvania, Sylvi- 
enne Ridderstap, Rozilaine 
Ridderstaat, Angela Rangel, 
Ginaidy 
Lopez, 
Roselind 
Winterdaal, Shadee Chong, 
Allison Olivar, Joline Rafini, 
Bheia Sabularse. 


Atletanan pa Atletismo tabata: 
Phillip 
Kooi, 
Edilianne 
Croes, 
Jayqion 
Richard- 
son, Junaily Carty, Kendall 
Tromp, Kymani Hazel, Mia 
Jansen, Miguel Angel Perez 
Blanco, Rayner Kock, Ris- 
hantely 
Jamanika, 
Senna 
Stooter y Yentl van Kats 


IBiSA ta invita comunidad di 
Aruba pa bin apoya nos atle- 
tanan durante e Weganan In- 
terinsular. 
Pa mas informacion por mira 
esaki riba nos pagina social di 
Facebook y Instagram: IBiSA 
Aruba. 


Jumbo ta bay stop di patrocina team di ciclismo y schaats proximo aña 


NLTimes) – Jumbo ta bay 
retira como e patrocina- 
dor principal di e team 
profesional di ciclismo 


Hulandes, Jumbo-Visma y 
e team di schaats di mesun 
nomber pa fin di 2024. 


E cadena di supermercado a 
confirma esaki na NOS riba 
diaranson, e mesun dia cu 
Jumbo-Visma, e miho team 
di ciclismo na mundo, a logra 
su di 20 victoria na 2023. 


Jumbo a bisa NOS cu e con- 
tract ta yegando su fin. No 
ta cla ainda si e cadena di 
supermercado ta bay inverti 
den algun deporte Hulandes 
despues di 2024. “Nos tambe 
ta check si nos politica di pa- 


trocinahe ta den linea cu nos 
vision y ambicion y e necesi- 
dadnan di nos clientenan.” 


Segun fuentenan di e noticie- 
ro, Jumbo ya a duna e noticia 
na e management di e team- 
nan deportivo fin di aña pasa. 


Desde e tempo ey, director di 
team Richard Plugge, coach 
di team di schaats Jac Orie, 
y e directornan supervisor di 
Jumbo ta trahando duro pa 
sigura un transicion suave. 


Team Snor lo enfrenta Sero Blanco! 


Diasabra awor 1 april, ay- 
ayay, ta ken lo wordo tuma 
haci, ken lo ta e victima dje 
sambombaso den domino 
cu lo tuma lugar diasabra 
awor 1 di april, cumin- 
sando pa 8’or di anochi, 
n’e unico y mundialmente 
famoso Domino Square 
Garden aya net n’e fron- 
tera entre Kudawecha y 
Calabas! 


E trabuconan di “Witte Berg” 
a haya “de smaak te pakken” 
ora nan a wak con facil Team 
Snor a core rosa door di varios 
ekipo ultimo encuentronan. 
Un “YES WE CAN!” grandi 
a resona door di militancia di 
Team Sero Blanco ora nan a 
dicidi di bay pa coy e toro na 
su “snor” di biaha! 


Sero Blanco lo mester bay 
bon prepara si pasobra ultimo 


tempo e unico matematico 
den domino, Nelson “Snor” 
Perez, ta sacando formu- 
lanan den wega di domino 
cu lo laga te hasta Einstein 
“babucated”! Snor no ta pa- 
pia mucho, y ora draai bek e 
video bo no por saca afo su 
formula secreto, pero ultimo 
tempo su efectividad a cum- 
insa surpasa varios standard 


internacional! Dus, Team 
Sero Blanco, “OJO” pasobra 
e bigoti ta agresivo ultimo lu- 
nanan. 


Manera di custumber, entra- 
da ta completamente gratis pa 
pueblo amante di domino, y 
durante halftime e snacknan 
lo core totalmente riba cuen- 
ta dje “Management Team” 
di Domino Square Garden! 
Bini un bini tur, diasabra 
awor 1 di april, cuminsando 
pa 8’or di anochi, pa bin pres- 
encia otro encuentro clasico 
di domino ‘high tension’ aya 
n’e unico y mundialmente 
famoso Domino Square Gar- 
den! Yegaaa! 

Parlamentario mr. dr. Ryçond Santos do Nascimento (AVP): 
Decadencia actual ta culpa di minister y no di e ambtenaar 


E 
prestatiemanagement 
cu Prome Minister Ev- 
elyn Wever-Croes ta for- 
sando riba e ambtenaar ta 
un farsa peligroso, segun 
e parlamentario di frac- 
cion AVP. E ta argumenta 
su punto bisando cu go- 
bierno ta pretende cu e 
aparato gubernamental ta 
diesfuncional pa motibo 
di e falta di calidad di e 
ambtenaar. Pero, e motibo 
primordial pa nos prob- 
lema gubernamental ta e 
ministernan mes. 


Echo ta cu un minister cu no 
ta sirbi ta complica e trabao 
di su departamentonan. Un 
ehempel doloroso ta con e 
propio Evelyn Wever-Croes 
a duna un verlof (BVVD) na 
un trahado di Censo, contra 
conseho di e director. E ver- 
lof aki a stroba e sistema di 
checks and balances na Cen- 
so, y como consecuencia, ta- 


batin malversacion di 60 mil 
florin. 


Otro ehempel cu parlamen- 
tario Santos do Nascimento 
ta duna di e manera con Pre- 
mier Evelyn Wever-Croes ta 
desfuncional, ta e caso di ex 
Minister 
Plenipotenciario 
Besaril unda cu Arubahuis a 
keda aña largo pa su cuenta, 
dunando Besaril tur espa- 
cio pa haci y deshaci cu car- 
chi di ATM di Arubahuis. 
Tin un sin fin di conseho di 
Raad van Advies cu ta mustra 
con Gabinete Wever-Croes 
simplemente falta e exper- 
ticio y profesionalismo nec- 
esario. Ministernan ta actua 
contra ley di contabilidad, 
ta actua sin base legal, no ta 
tene cuenta cu e echonan, ni 
tampoco cu e interes di stake- 
holders y asina e lista ta sigui. 


“Si di berdad gobierno kier 
hisa e calidad di e aparato 


gubernamental, dicon e no 
ta cuminsa cu un “job de- 
scription” pa e ministernan? 
E motibo ta obvio. Di amb- 
tenaar por exigi pa e domina 
Hulandes, pero si ta bay exigi 
esey di minister, realidad ta 
cu mayoria no por papia, ni 
lesa y tampoco skirbi Hulan- 
des na un manera adecua,” 
e parlamentario di AVP ta 
splica. 


E ta puntra ademas kico ta 
loke en realidad nos minis- 
ternan sa di traha maneho 
of di tuma decision guber- 
namental of di tin liderazgo? 
Nos tin suficiente material cu 
ta demostra cu e contenido 
profesional di nos minister- 
nan no ta optimal. E politico 
ta kere cu den pandemia esaki 
a bira cla na un manera ber- 
gonsoso. 


E ta referi specificamente 
na e organisacion di FASE y 


di loonsubsidie cu tabata un 
desaster. E organisacion di 
vacuna a permiti fraude cu 
comprobante di vacunacion. 
Gobierno a regala placa na 
Qredits sin permiso di Par- 
lamento y gobierno a laga 
Aruba bira un republica di 
banana, caminda ta normal pa 
minister traha sin base legal. 


Basa riba e argumentonan 
aki, mr. dr. Santos do Nas- 
cimento ta convenci cu nos 
ministernan no tin e calidad 
pa ta un gobernante respon- 
sabel; y mas bien ta dedica 
nan mes na tur forma di 
politikeria. “E resultado ta cu 
awe Aruba ta birando imp- 
agabel pa nos mes, mientras 
cu comercio ta sufri bao di un 
avalancha di medida. E tur- 
ista pronto lo cuminsa evalua 
otro opcionnan den Caribe y 
e hotelnan lo stop di drecha 
nan edificio. E tiki hoben cu 
ta haya chens pa bay studia na 


Hulanda no kier bin Aruba 
bek, pasobra nos no ta balora 
talento y profesionalismo: 
nombramento y persecucion 
politico ta na ordo di dia. 
Ora cu henter un pueblo ta 
deprimi, no por ta culpa di e 
ambtenaar; e ta di e lidernan 
di e pais cu no ta sirbi,” asina 
e parlamentario di AVP a fi- 
nalisa bisando. 


Secretario general di MEP: Come popcorn y mira e show 
Problema serio interno den AVP, no tin liderazgo y oposicion a cay 


Recientemente, 
por 
a 
tuma nota di un guera 
interno den AVP. Aunke 
problema interno di cu- 
alkier partido lo mester 
wordo 
resolvi 
interna- 
mente y no den prensa, 
nos por a tuma nota con e 
partido mas corupto den 
historia di Aruba a opta 
pa regla su problema den 
prensa. Tur esaki pa falta 
di liderazgo. 


Gerlien, “La Reina del Sur” 
hunto cu Ryçond a cuminsa 
un guera friu, pero publica- 
mente contra Mike Eman, 
Mike de Meza, Dowers y 
Benny Sevinger, pues con- 
tra e sapatonan bieu. Ryçond 
y Gerlien a haya un baño di 
awa friu, despues di mas di 
dos siman ta purba uza caso 
Tofanelli y Edison Briesen 
como nan cabay di campaña 
pa purba score politicamente. 
Tur esaki, momento Mike de 
Meza a splica den reunion 
publico den Parlamento di 
Aruba cu ta AVP y Mike de 
Meza mes a scoge pa NO bay 
“cassatie”, como cu segun 


consehonan, gobierno no 
tin ningun chens y a opta pa 
“settlement”. 


Pues, Gerlien y Ryçond a 
hay’e “den wowo”, pa tur 
e show cu nan a haci pa si- 
mannan largo den un caso cu 
Tofanelli a lanta contra go- 
bierno, unda nan kier a plak 
esaki cu ta pa scapa Edison 


Briesen ta bay cu un ley par- 
lamento. Gerlien y Ryçond a 
keda manera dos bobo. E ber- 
dad a alcansa nan mentiranan 
hopi lihe y a laga nan “blo 
sunu”. Den nan rabia awo, 
nan a bay publicamente con- 
tra Mike de Meza, yamando 
Mike de Meza pa gañado y cu 
Mike de Meza lo a gaña nan 
no un biaha sino 2 biaha. Den 


prensa Ryçond a yama Mike 
de Meza un ESTUPIDO cu 
hoofdletter. Pues, AVP su 
miembronan di parlamento, 
publicamente ta yama otro pa 
gañado y estupido y te hasta 
ta exigi un disculpa publico 
pa cu otro. Qué barbaridad! 
Pues un kiebro interno den 
AVP. 


Finalisando, por a tuma nota 
cu hasta e candidatonan ho- 
ben lo a cuestiona tempo a 
traha ultimo lista cu Benny 
a aparece riba e ultimo lista 
di AVP. Ta awo apenas, nan 
ta bentando tur paña sushi 
ariba caya. Ta keda straña 
tambe cu Gerlien y Ryçond 
ta ataca Mike de Meza publi- 
camente, pero nunca ta tende 
Gerlien y Ryçond toca e tema 
di Paul Croes y Benny Sev- 
inger. Pues casonan feroz di 
corupcion ambos tanto Ger- 
lien y Ryçond tin bon brasa. 
Caya ta papia cu pronto lo tin 
un AVP 2 na caminda. Un 
cos ta sigur cu awo Gerlien y 
Ryçond kier sapatia, pero pa 
18 luna tin Benny bon brasa 
y ta sinta hunto cune votando 
contra tur e leynan bon pa 
Aruba. Por ehempel, e presu- 
puesto di Pais Aruba, sin nin- 
gun motibo valido tur a vota 
contra. 


Pueblo tin boso door en 
door. Tempo lo mustra. Un 
AVP kibra y na werki. AVP su 
curason ta bati pa corupcion. 
Nunca mas AVP. 

Premier Evelyn Wever-Croes (MEP): 
Hunto nos a logra cu Eagle Beach ta e playa number 1 den Caribe y 
hunto nos tin cu cuid’e 


Recientemente a ricibi e 
grato noticia cu e bunita 
playa di Eagle Beach a 
wordo nombra como e 
playa number un den Ca- 
ribe y pa loke ta henter 
mundo, Eagle Beach ta na 
di dos luga. Prome Min- 
ister Evelyn Wever-Croes 
a expresa cu e ta hopi or- 
guyoso y contento cu e 
logro aki. E nominacion 
aki a bin di e plataforma 
Tripadvisor a base di tur e 
turistanan cu a bishita Ea- 
gle Beach y cu a haci e re- 
comendacion aki, y asina 
Aruba a gana number un. 


E nominacion aki no ta algo 
cu a bin di su mes, e ta resulta- 
do di un vision di gobierno pa 
percura cu tur nos patrimo- 
nionan historico y nacional 
keda wordo manteni. Prome 
Minister a splica cu dos aña 
pasa a haci un inversion hopi 
grandi y a dicidi cu ta bay 
haci un limpiesa total riba e 
playanan na Eagle Beach y na 


otro playanan rond Aruba. E 
inversion a encera cu a pone 
santo nobo y a prepara e pla- 
ya di tal forma cu tur hende 
por gosa di dje. “Nos a gana e 
premio aki hunto, aworaki ta 
hunto nos mester sigui traha 
pa mantene,” Prome Minis- 
ter a enfatisa. 


Temporada 
di 
campa- 
mento 
Aworaki nos ta drentando 
temporada di campamento, 
un temporada cu henter co- 
munidad ta gusta gosa di e 
playanan. P’esey Prome Min- 
ister ta haci un apelacion na 
comunidad pa gosa di nos 
playanan pero cuid’e tambe 
y tene cuenta cu kico bo por 
haci y kico bo no por haci. 


“No laga nos playanan sushi 
y no destrui nos playanan. Si 
tene cuenta cu esaki, nos tur 
por tin bunita playanan pa 
disfruta di dje pa hopi tempo 
mas, Prome Minister a finali- 
sa bisando. 


Minister Glenbert Croes (MEP): “Aruba su Green Hydrogen Valley” 
E vision energetico di minister Glenbert Croes y gobierno di Aruba lo ta e 
proximo pilar economico di Aruba 


Hidrogeno ta e energia di 
futuro, clave den decar- 
bonisacion. Pa e futuro 
di e generacionnan cu ta 
sigui nos, awe nos mester 
tuma e pasonan pa sigura 
cu nan por tin un pais y un 
mundo limpi. Ta nos de- 
ber pa minimalisa te yega 
na e punto di eliminacion 
total di HFO – Heavy Fuel 
Oil cu ta contaminador 
mas grandi di nos medio 


ambiente. 


Humanidad tin hopi tempo 
uzando 
hidrogeno 
como 
materia prima den industria 
kimico y como combustibel. 
Pero pa motibo cu no por ex- 
trae hidrogeno directamente 
for di naturalesa den su esta- 
do mas puro, mester fabrik’e. 
Y precisamente e metodo 
con ta extrae e hidrogeno ta 
determina si e ta un combus- 


tible limpi y sostenibel. 
Tur e tiponan di 
hidrogeno 
Bo tin hidrogeno blauw, hi- 
drogeno berde. 


Hidrogeno blauw: 
Esaki tambe bo ta obtene di 
fosilnan combustibel pero cu 
tecnicanan capaz di captura y 
almacena e emisionnan CO2. 
E version blauw ta menos 
contaminante cu e version 
shinishi. 


Hidrogeno berde: 
Esaki ta e clase di hidrogeno 
cu ta logra obtene sin genera 
emision un hidrogeno sos- 
tenibel. Esaki ta e combusti- 
bel cu lo yuda mundo alcansa 
e meta di decarbonisacion to- 
tal di nos planeta y den e lu- 
cha contra cambio climatico. 


Hidrogeno berde ta e com- 
bustibel di futuro. E ta un 


forma di energia asina din- 
amico cu lo por aplica den tur 
e sectornan cu awendia ta de- 
pende di fosil ‘heavy fuel oil’. 


Esaki ta e meta final unda cu 
Minister Glenbert Croes kier 
yega cu Aruba Hydrogen Val- 
ley. Su vision ta pa logra un 
Aruba cu un medio ambiente 
limpi sin ningun clase di con- 
taminacion. 


Hidrogeno ta e futuro. Pero 
mester cuminsa awo. Y pa 
Aruba e lo ta den un futuro 
cercano, manera e manda- 
tario recientemente mes a 
anuncia riba su pagina di 
Facebook: e vision pa trans- 
forma e zona di refineria den 
e “Aruba su Green Hydrogen 
Valley” pronto lo bira reali- 
dad. “Loke kisas otro hende 
no a pensa posibel, nos ta bay 
haci realidad.” 

Diabierna 31 Maart 2023 sorteo/servicio 


Resultado Sorteo 
maart 30, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X2 


9853 


www.lottoaruba.com 


resultado : Sorteo 30 Maart 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


7756 
750.000,- 


x Jackpot 
x Match 4+ 


Proximo Jackpot 


FP 


472 


x Jackpot 


Sorteo # 3870 
Sorteo # 


Sorteo # 1926 


7486 


9475 


Sorteo # 3870 


7538 


x Jackpot 


x match 4 
x afl. 12,00 


2221 


Sorteo # 3870 


Sorteo # 744 


x afl. 500,00 


x afl.15,00 
x afl 50.00 


Geminis 


Sorteo # 


x afl 8,00 


Mega Ball: 


Proximo Jackpot 


390.000,- 


x match 4 


x Match 4 
56.000,- 


Proximo Jackpot 


Sorteo # 


Sorteo # 


Afl. 490.000,- 




Letter 


0 
0 
0 
0 


0 
5 


132 


0 
0 
0 
0 
0 



7 



x Match 4 
57.000,- 


Proximo Jackpot 


Sorteo # 


Sorteo # 6076 


Sorteo # 


x afl 8,00 


Mega Ball: 


Proximo Jackpot 


250.000,- 


x match 4 


1252 


Sorteo # 5708 


Sorteo # 638 


x afl. 500,00 


x afl.15,00 
x afl 50.00 


Capricornio 


X2 


364 


x Jackpot 


Sorteo # 7905 
Sorteo # 


Sorteo # 1654 


3883 


4066 


Sorteo # 6949 


0149 


x Jackpot 


x match 4 
x afl. 12,00 


www.lottoaruba.com 


resultado : Sorteo 30 Maart 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


7550 
750.000,- 


x Jackpot 
x Match 4+ 


Proximo Jackpot 


X2 
04-12-16-25-26 


3476 


Afl. 350.000,- 


anochi 


diario 
Korsou 
super4 
flamingo 


3416 
7687 
8069 
7645 
6687 
0313 
super5 
1584 
4910 
4382 
75195 
8590 


Diadomingo awor, dia 2 di april, ta Dia- 
domingo di Rama y pueblo di Dios lo re- 
biba Hesus su entrada triunfal na Heru- 
salem cu bendicion di rama, procesion y 
Santa Eucaristía. Ta topa 7:30am na Pla- 
za Curason Inmaculada di Maria pariba 
di misa, unda lo bendiciona e ramanan 
pa despues sali den procesion. 


Pastor Jairo Maduro y Pader Jose M. Nava 
ta haci un apelacion na tur fiel pa sigi cu de- 
bocion e proceso di combersion na Dios. 
Laga Hesus drenta e tempel cu ta bo bida, bo 
Herusalem pa cuminsa un bida nobo. 


Ta invita un y tur pa tuma parti na e siguiente 
actividadnan den Semana Santa: 
Dialuna, 3 di april - 6:15 pm Caminda di 
Cruz den misa; 7:00 pm Celebracion Eucari- 
stico y 8:00 pm Oportunidad pa confesa 


Diamars, 4 di april - 6:00 pm Trecena di San 
Antonio; 7:00 pm Celebracion Eucaristico y 
8:00 pm Oportunidad pa confesa 


Diarason, 5 di april – 7:00 pm Misa Crismal 
na Pro-Catedral San Fransisco di Asis, celebra 
pa Mgr. Luis A. Secco y con-celebra pa tur 
Pastor di Aruba. No tin misa na otro parokia. 
Mgr. Secco lo consagra azetanan pa bautismo, 
confirmacion, sacramento di enfermo y sac- 
ramento di orden sacerdotal pa uso den e aña 
liturgico aki. Durante Santo Eucaristia e Sac- 
erdotenan di nos Isla lo renoba nan promesa 
sacerdotal. 


Diahuebs, 6 di april – Diahuebs Santo Con- 
memoracion di Ultima Cena di Señor. 
7:00 pm Celebracion Eucaristico. Lo celebra 
e misterionan di Institucion di Santa Eucaris- 


Conseho Pastoral Parokial Santa Cruz 
Schedule di actividad den Semana Santa na misa 
“Inmaculada Concepcion” Santa Cruz 


tia, Orden Sacerdotal y Cristo su mandamento di stima otro. 
Despues di predicashi tin labamento di pia. Mesora despues 
di Misa ta sigi cu Adoracion te 10:00 pm. Keda compaña He- 
sus den su agonia. 


Diabierna, 7 di april – Diabierna Santo di Pasion y Morto di 
Señor. 
5:00 am Caminda di Cruz di bario di Santa Cruz. Ta sali for di 
parking lot pariba di misa y lo pasa den Santa Cruz y Papilon y 
caba na entrada principal di misa. Ta gradici e 14 famianan cu 
a pone nan cas disponibel pa resa un stashi. Ta haci un yamada 
na tur fielnan pa tuma parti na e Caminda di Cruz den bario 
pa medita riba Hesus su ultimo dia riba mundo. 
8:00 am Caminda di Cruz di Mama Maria den Ser’i Noka. 
Bin cana hunto cu Mama di Hesus, y mira pa medio di su 
wowo, loke Hesus a pasa aden riba Su caminda pa Calvario. 
10:00 am Caminda di Cruz den misa pa muchanan. Laga 
e muchanan conoce Hesus y e nificacion di Su caminda di 
Cruz. 
2:15 pm Lectura y Meditacion di 7 Palabranan di Hesus pa 
Pader Jose M. Nava. Na cruz claba, Hesus a papia shete bez. 
Ban hunto medita riba e palabranan aki. 
3:00 pm Conmemoracion di Pasion y Morto di Señor. Lec- 
tura di Pasion di Señor y Adoracion di Cruz. 
5:00 pm Nobena na honor di Hesus Misericordia. 


Diasabra, 8 di april – Diasabra di Aleluya 
8:00 pm Celebracion di Vigilia Pascual, Resureccion di Señor. 
Bendicion di candela nobo, Bautismo, Eucaristia, bendicion 
di awa. Tur hende trece un bela y boter pa awa bendita 
. 
Diadomingo, 9 di april – Diadomingo di Pasco di Resurec- 
cion 
8:00 am – Misa Solem di dia di Pasco di Resureccion 
11:00 am - Misa Solem di dia di Pasco di Resureccion na 
Spaño 
6:30 pm - Misa di atardi di Pasco di Resureccion 


Dialuna, 10 di april – Di dos dia di Pasco di Resureccion 
9:00 am - Celebracion Eucaristico y 11:00 am – Bautismo. 


Di antemano y di curason danki pa asisti na e actividadnan aki 
y pa colaboracion na nos accion di Cuaresma. Fraternalmente, 


SERVICIO A21 


Diabierna 31 Maart 2023 


TA BUSCA 


abeSO 


roofing & Contractors 


ta busca 
Dakbedekkers 
Por yama na 
593 6720 of 593 9536 


________________________________216379 


San Nicolas 
Oranjestad 


Dokter na warda 


Botica na warda 


Oranjestad: 
Oduber 
Tel. 582 1780 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BUSCA 
Professional Signs & Metal 
mester specialista cu experticia 
cu por traha cu letternan y 
structura di aluminium form 
welding (sign maker y sign 
paint) elabora tambe letter in 
plexiglass 
Tel. 587 0442 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 
Se alquila habitacion con todo 
incluido 


brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 
Un camber cu tur cos inclui na 


brikstraat 1 
Tel.564 1979 
_________________________ 
SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BENDE 
Caha di Orgel. 
tin 3 cylinder nObO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama Mario Franken 
Tel. 740 6591 
__________________________ 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 
Mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 


TA BENDE 
Hooi a yega (yerba pa bestia) 
Matividiri 60 
594 1317 
Afl.55 pa 74 LB 
tel. 594 1317 
________________________ 


A22 


Diabierna 31 Maart 2023 obituArio 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Cecilio Efrain Pers 
Pa, Pachi, Opa, Mo/Oom Silo 
Mihor conocí como: “Silo” 
*01-02-1941 - †26-03-2023 


Mayornan: 


†Hilario Hose Pers y †Juana de la Cruz-Tromp 


Na nomber di su 
casa: 
†Edita Francisca Pers-Figaroa 


Yiunan: 


Rolando, Annemiek y famia 
Rafaela y famia 
Raymundo y famia 
Rudolfo, Ramona y famia 


Manera yiu: 


Michael, Orlando, Anchelita, Christiaan, Jack, 
Warry y Maurice 


Nietonan: 


Joanna, Joshua y famia, Junior Raymundo, 
Julien, Aiden y Yoël 


Ihanan: 


Anthony Figaroa y Darrick van Boekel 


Rumannan: 


Mirna Pers y famia di rumannan defunto 


Subrinonan: 


Rinaldi, Yolanda, Astrid, Lydia, Dora, Albert, 
Johnny, Filonila, Vivian, Marcelino, Giovanni, 
Vernancio, Marco y Geraldine 


Tur su prima y primonan y cuñanan na Aruba, 
Curacao y Hulanda, Peloteronan di Aruba 
Juniors, comer y compernan y bisiñanan 


Demas famia y conocirnan: Pers, Pom, 
Eckmeyer, Tromp, Nedd, Maduro, Figaroa, 
Leest, Mulder, Croes, Persijn, Kelly, Franken, 
Webb, Brugman, Rog, Janga, Estela, Nogera, 
Richardson, Giel, Lopez-Capicotto, Geerman 


Acto di entiero lo tuma lugar Diabierna 31 di 
Maart 2023 di 2:00 p.m. – 4:00 p.m. na misa 
Santa Anna na Noord despues sigui pa Santana 
Santa Anna. 


Famia ta pidi disculpa si pa un of otro motibo a 
lubida nomber door di nos tristeza. 


Despues di acto di entiero no lo ricibi bishita 
na cas. 


“Senor a podera di mi tristeza y dolor y mi a 
sintimi alivia. 
Boso keda cordami cu Amor maske mi ta leu. 
No laga tristeza podera di boso, pero cumpli cu 
e curazon kibra den su presencia. 
P’e seca tur lagrima y duna Consuelo. 
Corda cu E lo bolbe pa pone sonrisa ariba nos 
lipnan”. 
{Ailene Croes} 


Cu inmenso tristeza nos ta partisipa fajecimen- 
to di: 


Luisita Tromp-Werleman 
carinosamente yama “MamaLisa” 
* 30-11-1933 - † 26-03-2023 


Na nomber di Esposo: 
Simon Tromp 


Yiunan: 
Ricky Tromp y esposa Ailene Tromp Croes 
Xiomarr Ivy Thijzen y esposo Ralph Thijzen 


Nieto(a)nan: Alrick Tromp 
Wayne Tromp y Maartje Heerkens 
Angelie Thijzen 
Amily Thijzen 


Bisanieta(o): Lela Tromp y Maximilian Pablo 
Mayornan: †Daniel y Gregoria Werleman 
Rumannan: 
†Jan Werleman y famia 
†Leon Werleman 
†Augustin Werleman y famia 
†Johanna Arends Werleman y famia 
†Catharina Ras Werleman y famia 
†Alex Werleman y famia 


Mescos cu yiu: Robby Franken y esposa Cira 
Mescos cu nietonan: 
Brian Franken esposa Adelle y yiunan, Alain 
Tromp esposa Inge y yiunan, Chayo Tromp 
pareha Xuvienne y yiunan 
Su ihanan, sobrina y sobrinonan, prima y pri- 
monan, swa y Cunanan, bisinanan, bisinanan 
serca; Helena y Roy. 


Demas famianan: Tromp, Werleman, Croes, 
Thijzen, Arends, Ras, Franken , Gei. 
Stichting SABA pa nan cuido na nos Mama 
Lisa. 
Oportunidad pa condolencia: diahuebs 30 
Maart 2023 na Royal Funeral Home di 7-9 pm 
Acto di despedida ta tuma lugar diabierna 31 
maart 2023 na Iglesia Inmaculada Concepcion 
na Santa Cruz for di 9-11 am. Despues pa San- 
tana Catolico na Sta Cruz. 
Ta pidi disculpa si den nos tristeza por a lubida 
un of otro famia. 
Ta lamenta cu despues di entiero no por ricibi 
bishita di condolencia na cas. 


“Señor ta mi wardador, mi’n 
tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece inesperadamente: 
Nigel André Hill 
*29 maart 1998 - †15 maart 2023 


Na nomber di su: 
Mama: Helga y Alexander Simmons-Hill 
Tata: 
Rafael Wilson 
Yiu: 
Nigely Hoedt 
Yiu di criansa: Chelsea Hoedt 
Mama di su yiu: 
Johanna Hoedt 


Rumannan: 


Elvira Koffijberg-Wilson y Famia 
Trudy Wilson y Famia 
Tanta y Omonan: 
Astrid Hill 
Mayra Mercan-Winterdal y Famia 
Janine van der Hoorn-Winterdal y Famia 
Altagracia Lampe-Winterdal y Famia 
Anette Winterdal y Famia 
Lizette Winterdal y Famia 
Minerva Wilson (Hulanda) 
Irma Wilson (Hulanda) 
Erick Junior y Famia (USA) 
Welo na bida: 
Erick Thomas y Famia (USA) 
Omo y Tantanan grandi: 
Suzette Curiel y Famia 
Julio Curiel y Famia 
Pamela Breed y Famia 
Silda Curiel y Famia 
Hugo Curiel y Famia 
Basheba Curiel y Famia 
Saskhia Curiel Y Famia 
Dino Curiel y Famia 
Atilus Curiel y Famia 


Primo y Primanan: Jenny-Lee, Jacelyn, Janet, 
Daphne, Quinten, Jermaine,Shadee, Genee, Shan- 
non, Brittany, Shaniah, Brandon, Crystal, April, 
Gili, Jaydon y Sophie. 


Famianan: Hill, Wilson, Simmons, Winterdal, 
Mercan, van der Hoorn, Lampe, Thomas, Laveist, 
Balcazar de las Salas, Kelly, Gonzales, Santos do 
Nascimiento, Vrolijk, Paula, Curiel, Rivera, Jack, 
Joseph, Richardson, Breed, Thode, Canhigh, 
Phillips, Bennet, Hoedt, Koffijberg, Perez, Assaad, 
Garcia, Gibbs. 
Demas primo y primanan grandi, amigonan, con- 
ocirnan (mucho hopi pa menciona) na Aruba y 
Hulanda. Tur cu a stim’e y yud’e na bida. 
Acto di Entiero ta tuma Luga diabierna 31 maart 
2023 di 2’or pa 4’or na Misa Santa Teresita na San 
Nicolas for di 2’or e restonan mortal lo reposa den 
misa Santa Teresita y despues lo hiba nos defun- 
to stima na su ultimo luga di sosiego na Santana 
Catolico na San Nicolas. 
Adres pa condolencia: Aurora Funeral Home, dia- 
huebs 30 maart 2023 di 7’or pa 9’or anochi. 
Nos disculpa si den nos momento di tristeza nos 
por a lubida algun familiar, amigo of conocir 
Despues di entiero no ta ricibi bishita na cas. 


Enbes di flor of krans lo tin un box disponible pa 
un bon causa. 


OBITUARIO/SERVICIO A23 


Diabierna 31 Maart 2023 


“Oh Divino Niño cu no ta desampara ningun 
hende. 
Cu un ternura grandi Bo ta guia nos pa yega na cas 
di nos Tata pa asina nos por gosa hunto den Su 
gloria.” 


Nos ta anuncia fayecimento di: 


Regina Filomena Tromp 
Miho conosi como “Chichi, Tanta Chichi of 
Ninina” 
*17 april 1951 - †28 Maart 2023 


Na nomber di su: 
Unico yiu stima: 
Rachelle Tromp y Igmar Lumenier 
Nieta nan y nieto stima: Griachelka, Giandra, 
Gilliandra y Rygell Martinus 
Tata: †Ignacio Tromp 
Mama: † Maria Tromp-Semeleer 
Rumannan: 
Dominico y Yvonne Tromp-Frans y yiunan 
Alberta Tromp 
Eduardo y Fortunata Tromp-Figaroa y yiunan 
Martin Tromp 
Miguel y Ada Tromp-Adamus y yiu 
Bernadetta Tromp y yiunan 
Y demas rumannan den Felis Memoria. 


Ex coleganan di Landsradio y Setar y tambe bon 
bisiñanan band’i cas. 


Comernan: Truus Koolman y famia 
Celina Croes-Tromp y famia 


Ihanan: Joceline Croes y demas ihanan. 
Bon amiganan: Agy Thiel y famia, Catrientje 
Wolff y famia na St. Maarten 


Sobrino(a)nan, sobre sobrino(a)nan, swa y cuña 
nan, primo(a)nan, amigo(a)nan y demas famia: 
Tromp, Semeleer, Martinus, Frans, Lopez, 
Jones, Britten, Tamayo, Figaroa, Croes, Thijsen, 
Guzman, Kniest, Lumenier, Ruiz, Adamus, 
Delgado, Brete, Koolman, Thiel, Wolff, Roza, 
Farro, Gomes, Frank. 


Un gradicimento na tur e zuster y broeder nan di 
Hospital Gebouw A, Afdeling 4. 
Ta invita pa e acto di entiero cu lo tuma lugar dia 1 
april 2023 na Aurora Funeral Home di 9or pa 11or 
di mainta y despues sigui pa Santana Catolico na 
Noord. 


Enbez di manda Flor/Krans por hasi donacion pa 
Wilhelmina Kankerfonds Aruba. Lo tin un box 
disponibel na Aurora Funeral Home. 


Famia ta pidi disculpa si den nos momento di 
tristeza nos por a lubida un famia of conoci. 


Disculpa nos cu nos no por ricibi bishita di 
condolencia na cas ni prome ni despues di entiero. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Eric Anthony van der Biezen 
*25-07-1962 - †28-03-2023 


Acto di entiero lo wordo anuncia despues. 


Virgen Santisima di Guadalupe mustra nos cu 
bo ta nos Mama, defende nos den momento di 
tentashon consola nos tristesa nan y yuda nos 
den tur nos necesidadnan. 


Cu dolor na nos curason, nos ta participa 
fayecimento di nos ser stima: 


Sra. vda. Rosalinda F. 
Bernabela-Figaroa 
Cariñosamente yama “Linda” 
*04-09-1951 - †29-03-2023 


Acto di despedida lo wordo anuncia despues 


Programa Siman Santo 
y Pasco di Resureccion 
di parokia Birgen di 
Fatima na Dakota 


Diasabra 1 april: Prome diasabra di luna S.S 
di Misa pa 8or di mainta na honor di nos 
Mama Maria. Pa 7.15 Comunidad 100 Rosa 
pa Hofie di Mama Maria ta resa Rosario na 
5 idioma. Anochi 7or S.S. di Misa manera 
custumber. 


Diadomingo 2 april Diadomingo di Rama: 
7.45am bendicionamento di Rama den Cas 
Parokial y ta sali den procesion sigui pa S.S. di 
Misa. 10.30am S.S. di Misa na Spaño y 6or atardi 
S.S. di Misa manera custumber. 


Dialuna 3 april: S.S. di Misa pa 7or anochi. 


Diamars 4 april: S.S. di Misa pa 8or mainta cu 
resamento di Santo Rosario na honor di San 
Miguel Arcangel pa 7.20am. 


Diaranson 5 april: NO TIN MISA PA 8or 
MAINTA. S.S. DI MISA CRISMAL TA WOR- 
DO CELEBRA PA 7or ANOCHI NA PRO- 
CATEDAL SAN FRANSISCO NA PLAYA. 


Diahuebs 6 april DIAHUEBS SANTO ta cum- 
insa TRIDUO PASCUAL: NO TIN S.S. DI 
MISA MAINTA PA 8or. S.S. di Misa Ultimo 
Cena di Señor ta pa 7or anochi sigui pa Adora- 
cion di Santisimo Sacramento. Despues di S.S. di 
Misa por busca bolo di Lamchi di Pasco na Cas 
Parokial. Pa 11.30 anochi ta cuminsa peregrina- 
cion pa Alto Vista saliendo for di Misa Birgen di 
Fatima Dakota, acompaña pa musica, canto, re- 
flexion y resamento di Santo Rosario. Lo tin bus 
disponibel pa trece tur peregrino back Dakota. 


Diabierna 7 april BIERNA SANTO PASION 
DI SEÑOR: 3or pm Sirbishi cu Liturgia di Pa- 
sion y Morto di Señor. Veneracion di Cruz y 
Santa Comunion. 5or ta cuminsa Nobena di Di- 
vino Misericordia. 


Diasabra 8 april VIGILIA DI PASCO DIASA- 
BRA DI ALELUYA: 8or mainta bendicionamen- 
to di bolo di Lamchi di Pasco. 6or atardi Nobena 
Dibino Misericordia. Pa 8or anochi Bendicion di 
Candela Nobo, Procesion di Bela di Pasco, Proc- 
lamacion di Pasco y Renobacion di Promesa di 
Bautismo. 


Diadomingo 9 april PASCO DI RESURECCI- 
ON: 8or am S.S. di MISA SOLEM DI RESU- 
RECCION. 10.30am S.S. di Misa Solem na 
Spaño. 5or atardi Nobena Divino Misericordia 
sigui pa 6or S.S. di Misa Solem. 
Dialuna 10 april DI DOS DIA DI PASCO DI 
RESURECCION: S.S. di Misa ta pa 9or di 
mainta. Prome cu SS di Misa tin bendiciona- 
mento di awa na Cas Parokial. NO TIN MISA 
ANOCHI 7or. 


Nobena divino misericordia ta pa 6or atardi du- 
rante henter siman. Diadomingo 16 di april cel- 
ebracion y S.S. di misa solem di divino miseri- 
cordia ta pa 6or di atardi. 


Nota: 45 minuut prome cu tur SS di Misa tin 
resamento di Santo Rosario y mey ora prome cu 
tur SS di Misa tin oportunidad pa un Confesion 
Sacramental. 


